Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 08/14/18\n14 παράξενα όνειρα και η σημασία τους\nΔεκατέσσερα όνειρα αποκαλύπτουν, με το δικό τους συμβολικό τρόπο, όλους τους φόβους, τις ελπίδες και τις επιθυμίες που κρύβουμε μέσα μας.\nΚΑΝΕΙΣ δεν γνωρίζει στ’ αλήθεια τι είναι τα όνειρα κι από πού έρχονται. Σύμφωνα με τον Όμηρο, τα όνειρα έρχονται από έναν άλλον κόσμο και περνούν στον δικό μας από δύο Πύλες: τη Φιλντισένια και την Kεράτινη. Από την πρώτη έρχονται τα αληθινά όνειρα, τα όνειρα της πραγματικότητας, ενώ από τη δεύτερη τα απατηλά όνειρα της φαντασίας.\nΣύμφωνα με τον Kαρλ Γιουνγκ, η γενική λειτουργία των ονείρων συνίσταται «στην προσπάθειά τους να αποκαταστήσουν την ψυχολογική μας ισορροπία, δημιουργώντας ονειρικό υλικό το οποίο επανεδραιώνει, με έναν λεπτοφυή τρόπο, τη γενική ψυχική μας ισορροπία».\nΥπάρχουν όνειρα προειδοποιητικά, προφητικά, αποκαλυπτικά, συμβολικά, αλλά και όνειρα παραπλανητικά ή ελάσσονος σημασίας. Σε κάθε περίπτωση, μόλις καταφέρουμε να τα αποκωδικοποιήσουμε, έχουμε αμέσως μια ξεκάθαρη εικόνα των συναισθημάτων μας, του κρυμμένου εσωτερικού μας κόσμου, αλλά και της πραγματικότητας που μας περιβάλλει.\nΓια να θυμάστε τα όνειρά σας\n1. Αποφύγετε διεγερτικές ουσίες και ροφήματα. Η κατανάλωση αλκοόλ και οι ζαχαρώδεις τροφές λίγο πριν κοιμηθούμε μας εμποδίζουν να θυμηθούμε τα όνειρά μας το πρωί, όταν ξυπνήσουμε.\n2. Θιβετανική μέθοδος. Οι μοναχοί του Θιβέτ προτείνουν όταν πέφτουμε για ύπνο να οραματιζόμαστε ένα γαλάζιο φως στο πίσω μέρος του λαιμού μας. Οι ειδικοί επιβεβαιώνουν ότι το εγκεφαλικό στέλεχος (μια δομή στην κορυφή του λαιμού) ελέγχει τις ονειρικές λειτουργίες.\n3. Χρησιμοποιήστε φράσεις δύναμης. Πριν πέσετε για ύπνο, κάντε τη δήλωση στον εαυτό σας ότι θα θυμάστε τα όνειρά σας το πρωί.\n4. Απαντήστε στο όνειρό σας. Αν έχετε επαναλαμβανόμενα όνειρα και βλέπετε, για παράδειγμα, ότι σας κυνηγούν, σκεφτείτε έναν τρόπο, πριν πέσετε για ύπνο, ώστε να ξεφύγετε από «αυτό» που σας κυνηγά. Κάντε το ίδιο και με οποιοδήποτε άλλο θέμα σας απασχολεί έντονα και θεωρείτε ότι μπορεί να είναι η αιτία που βρίσκεται πίσω από τα όνειρά σας.\n5. Βάλτε ξυπνητήρι. Ξυπνήστε νωρίτερα από την ώρα που πρέπει να σηκωθείτε και ξαναπέστε για ύπνο. Έχει διαπιστωθεί ότι με αυτό τον τρόπο θυμόμαστε καλύτερα τα όνειρά μας.\n6. Χρησιμοποιήστε πολύτιμους λίθους. Τοποθετήστε έναν χαλαζία ή μια πολύτιμη πέτρα κάτω από το μαξιλάρι σας, πριν πέσετε για ύπνο. Ο μαλαχίτης φέρνει θετικά όνειρα, ενώ το πράσινο ζαφείρι πιστεύεται ότι μας βοηθά να τα θυμόμαστε.\n7. Ημερολόγιο ονείρων. Γράφοντας τα όνειρά σας σε ένα τετράδιο που θα έχετε δίπλα σας, μπορείτε να ξεδιαλύνετε καλύτερα αυτά που είδαμε στον ύπνο. Αποκτήστε τη συνήθεια να σημειώνετε ή να σκιτσάρετε τα όνειρά σας αμέσως μόλις ξυπνήσετε το πρωί. Αργότερα, μέσα στην ημέρα, διαβάστε αυτά που γράψατε και προσπαθήστε να αναλύσετε τις εικόνες και τα σύμβολα που καταγράψατε.\nΣτη συλλογή που ακολουθεί παρουσιάζουμε μερικά κλασικά όνειρα κάτω από μια νέα θεώρηση.\nΑναρτήθηκε από ΕΙΔΙΚΟΤΗΤΑ ΔΙΑΣΩΣΤΗΣ στις Τρίτη, Αυγούστου 14, 2018 Δεν υπάρχουν σχόλια:\nΕνώπιον της επιθυμίας να αγαπάτε και να σας αγαπούν...\nΤι να πρωτοπεί κανείς για τα ζευγάρια...\nΘυμάστε πώς ξεκίνησε;\nΉταν τότε που γνωριστήκατε και αγαπήσατε ο ένας τον άλλον. Τότε που θέλατε να ευχαριστήσετε, να χαρείτε, να απολαύσετε ο ένας τον άλλον.\nΕκείνον τον καιρό, "παλιά", δεν χαλούσατε χατίρι, ήσασταν δοτικοί, συγχωρητικοί, χαιρόσασταν με την χαρά, τα κατορθώματα, ακόμα και τις αδυναμίες ο ένας του άλλου.\nΘυμάστε την ερωτική έλξη;\nΤα αγγίγματα, τις ματιές, τα βιώματα, τα βράδια...\nΕίμαι σίγουρος ότι θυμάστε! Δεν μπορεί να μη θυμάστε.\nΚι όμως τώρα τα πράγματα είναι αλλιώς.\nΤώρα υπάρχει κούραση, άγχος, αγωνία, υποχρεώσεις. Πολλές υποχρεώσεις.\nΥπάρχει πολλή δουλειά, φιλοδοξίες και πάλι υποχρεώσεις, και πάλι αγωνία.\nΆκου εσένα: 6 τρόποι για να βρούμε τον αυθεντικό εαυτό μας\nΔεν θα ήταν λίγες οι φορές που οι κοινωνικές συμβάσεις και οι προσδοκίες της κοινωνίας, θέλοντας και μη, έβαλαν κάποια “πρέπει” στον τρόπο ζωής μας. Αν, λοιπόν, έχουμε αποσυνδεθεί από τα δικά μας “θέλω”, υπάρχουν τρόποι για να τα επαναφέρουμε στο προσκήνιο. Και να βρούμε τον “αυθεντικό εαυτό” μας.\nΜήπως ήρθε η ώρα να ακούσουμε πραγματικά την αληθινή φωνή μας; Η σύμβουλος και “προπονήτρια ζωής”, Jude Temple, έχει προτείνει τρόπους οι οποίοι μπορούν να βοηθήσουν τα “θέλω” μας να βγουν στην επιφάνεια, σε μία προσπάθεια να αρχίσουμε να λέμε περισσότερες αλήθειες πρώτα στον ίδιο μας τον εαυτό και έπειτα στους άλλους.\nΠώς μπορούμε να ανακαλύψουμε το αυθεντικό εγώ μας; Αρχικά, παραδεχόμαστε ότι υπάρχει μόνο ένα άτομο σε ολόκληρο τον κόσμο, το οποίο ξέρει τι μας κάνει ευτυχισμένους -ο εαυτός μας. Επομένως, πάνω από όλα επενδύουμε στη σχέση μας με εμάς, γνωρίζουμε καλύτερα τα θέλω και τα όνειρά μας. Αυτοί είναι 6 μέθοδοι για να τα καταφέρουμε:\nΦροντίζοντας το “ζώο” που κρύβουμε μέσα μας\nΗ σύνδεση με τον αυθεντικό μας εαυτό γίνεται πιο εύκολα, όταν το σώμα μας είναι ευτυχισμένο. Για αυτό, αξίζει να το φροντίζουμε, δίνοντάς του τα υγιεινά φαγητά που προτιμά, κρατώντας το ενυδατωμένο και φυσικά, επιτρέποντάς του να βρίσκεται συχνά σε μέρη που προτιμά. Εν ολίγοις, φροντίζουμε το σώμα μας σαν ένα άγριο ζώο -αυτό είμαστε, ουσιαστικά- που αγαπάμε.\nΑκούγοντας το σώμα μας\nΌποτε πρέπει να κάνουμε κάτι το οποίο δεν θέλουμε να κάνουμε, πλημμυρίζουμε με αισθήματα άγχους, έντασης, αγωνίας. Από την άλλη, όποτε μία δραστηριότητα γίνεται επειδή εμείς την επιδιώκουμε ή στην πορεία, μας ολοκληρώνει, αισθανόμαστε χαρά ή ενθουσιασμό και είμαστε πιο εκφραστικοί, πιο “ανάλαφροι”, πιο ανοιχτοί.\nΕίναι το σώμα μας, το οποίο αντιλαμβάνεται πότε ζούμε αυθεντικά και πότε αποσυνδεόμαστε από τον πραγματικό εαυτό μας και στέλνει αντίστοιχα σήματα. Αν μάθουμε να το ακούμε πραγματικά, θα ανακαλύψουμε εύκολα και γρήγορα, πού και πότε ο αυθεντικός μας εαυτός αναδύεται στην επιφάνεια. Και θα μπορούμε να του δώσουμε την ευκαιρία να το κάνει πιο συχνά.\nΕλλήνων Κόσμος: Άφροδίτη, το Άγγιγμα των Θεών\nΔύο είναι τα βασικά συναισθήματα που ωθούν τον Άνθρωπο να κάνει την Υπέρβαση και να αντισταθεί σε οτιδήποτε μπει στο διάβα του…\nΟ Έρωτας και η Οργή.\nΑφροδίτη και Άρης…\nΣτα Ελληνικά Μυστήρια, δύο είναι οι δρόμοι της Γνώσης, οι οδοί που οδηγούν στην Αθηνά.\nΗ παρθενία της Αρτέμιδος…\nκαι ο Έρωτας της Αφροδίτης.\nΟ Ιππόλυτος, γιος του Θησέα, διαβάζουμε στην ομώνυμη τραγωδία του Ιεροφάντη Ευριπίδη, δεν τιμούσε την θαλασσογεννημένη Κύπριδα, έτσι αυτή του στέρησε τη ζωή.\nζωή χωρίς Έρωτα, είναι όντως ζωή;\nΈνας ο λόγος της ενσάρκωσης των θεών…\nΈνας ο δρόμος της θέωσης των ανθρώπων…\nΟ Έρωτας και το σμίξιμο δύο σάρκινων ψυχών επάνω στο κρεβάτι του πόθου και του πάθους…\nΑπό το Μηδέν ερχόμαστε…\nκαι στο Μηδέν επιστρέφουμε.\nΚαι έχουμε μοναχά το ΤΩΡΑ για να νιώσουμε το καρδιοχτύπι να μας θυμίζει το Δώρο της Ζωής που μας δόθηκε…\nΜη φοβάσαι άνθρωπο που γελά, μιλά και τραγουδά δυνατά\nΑπό όλες τις κατηγορίες ανθρώπων που έχω συναντήσει στη ζωή μου –τρελούς και παλαβούς, εργασιομανείς, μουρμούρηδες, παραπονιάρηδες κλπ –, περισσότερο φοβάμαι τους σιωπηλούς. Αυτούς που στο αχανές βλέμμα τους, καταλαβαίνεις να ξεχειλίζουν αποτυπωμένες δεκάδες σκέψεις, που ποτέ δεν εξωτερικεύουν.\nΑυτούς τους φοβάμαι και τους βαριέμαι κιόλας. Μου δημιουργούν καχυποψίες κι ανασφάλειες. Μου δίνουν την εντύπωση ότι συνεχώς κάτι κρύβουν ή ότι ετοιμάζουν κάποια εκδίκηση εις βάρος μου ή για κάποιον άλλον και μου γεννούν θεωρίες συνομωσίας.\nΠώς μπορώ να συνυπάρξω με τέτοια άτομα όταν βρίσκομαι στην αντίπερα όχθη, να λέω δηλαδή όσα νιώθω και να εκφράζομαι έντονα; Και ποιος μπορεί, θα μου πείτε να νιώθει συνεχώς την πίεση του να προσπαθεί να καταλάβει τα αμίλητα, για να βγάλει μια άκρη. Είτε πρόκειται για μία σχέση, είτε για μία φιλία ή ακόμα και στο χώρο εργασίας.\nΔείτε το αλλιώς. Ποιοι είναι συνήθως οι πιο αγαπητοί της παρέας και οι πιο καλοί συνάδελφοι; Οι αμίλητοι κατσούφηδες με το σκοτεινό τους βλέμμα ή αυτοί που γελούν δυνατά, μιλούν, και στις πιο καλές μέρες τους μπορεί ακόμη και να τραγουδούν ή κάνουν αστεία; Νομίζω αυτούς της πρώτης κατηγορίας δεν τους κρατάει καν το μυαλό σε κάποια μνήμη ενώ με τους δεύτερους οι αναμνήσεις είναι πολλές.\nΟι άνθρωποι αυτοί είναι απαραίτητοι στη ζωή του καθενός. Για να τον ανεβάζουν όταν τείνει να πέσει ψυχολογικά και για να γεμίζουν τη ζωή του με ωραίες στιγμές και γέλιο. Αυτοί δε φοβούνται να τσαλακωθούν για να κάνουν τον άλλο να γελάσει, δε φοβούνται τον αυτοσαρκασμό και τη σάτιρα και δε σε αφήνουν να βυθιστείς στις σκέψεις σου όταν έχεις τις μαύρες σου.\nNαι, θα έφευγα. Όχι επειδή υπάρχει κρίση. Όχι επειδή οι δουλειές είναι δύσκολες. Όχι επειδή με ζορίζει το δάνειο\nNαι, θα έφευγα.\nΌχι επειδή υπάρχει κρίση. Όχι επειδή οι δουλειές είναι δύσκολες. Όχι επειδή με ζορίζει το δάνειο. Αλλά επειδή ζω σε μια χώρα που οι συμπατριώτες μου μάλλον δεν αγαπούν τελικά, μιας και αγάπη χωρίς σεβασμό δεν υπάρχει.\nΔεν μιλώ για τους φοροφυγάδες, τους επαγγελματίες συνδικαλιστές, τα πάσης φύσεως λαμόγια. Μιλώ για μια πολύ μεγαλύτερη, φοβάμαι, μάζα. Που κοιτάζει αποκλειστικά και μόνο την πάρτη της, τον παρά της, τον κύκλο της, το σπίτι της, αδιαφορώντας παντελώς για ό τι κοινό. Που δεν τηρεί κανέναν κανόνα – ούτε κάν τους στοιχειώδεις της καλής συμπεριφοράς – και δεν έχει και κανέναν σκοπό να τους τηρήσει ποτέ.\nΠου περιμένει πάντα από κάποιον άλλον, κάποιον αόριστο τρίτο – συνήθως αυτός λέγεται κράτος όταν δεν λέγεται μαλάκας – να κάνει τα πάντα για λογαριασμό του: απ’το να του βρει δουλειά μέχρι να του καθαρίσει τα σκαλιά όταν χιονίσει.\nΕίναι κακόγουστος, κακότροπος και κακόπιστος. Δεν λέει καλημέρα, παρακαλώ κι ευχαριστώ. Πετάει το σκουπίδι του στον δρόμο. Καπνίζει στο εστιατόριο γιατί έτσι γουστάρει. Αγνοεί επιδεικτικά την ουρά στα τυριά κι αν του το υπενθυμίσει κανείς ενοχλείται μεγαλοφώνως. Βγάζει τον σκύλο βόλτα – αν τον βγάλει – και δεν διανοείται να μαζέψει τα κουραδάκια του.\nΤο μπαλκόνι του είναι η αποθήκη του και στα παλιά του τα παπούτσια αν εσύ πίνεις καφέ με θέα τη σκεβρωμένη σιδερένια ντουλάπα και δυο σφουγγαρίστρες. Κτίζει τριόροφο και σε κάθε βεράντα βάζει άλλα κάγκελα – λες και τα πήρε ρετάλια από καλάθι. Ακούει πως κάτι καλό έγινε κι αντί να χαρεί, ψάχνει να βρει τον λάκο στη φάβα.\nΔεν τον θέλω πια στην καθημερινότητά μου. Έχει καταστρέψει την πατρίδα μου.\nΕίναι μίζερος και κινδυνεύω να με πάρει μπάλα η μιζέρια του. Ναι, λοιπόν. Αν ήμουν δεκαοκτώ, εικοσιοκτώ, τριανταοκτώ,\nΈκχαρτ Τόλλε: Όσο πιστεύεις ότι η ζωή δεν πρέπει να είναι δύσκολη, θα υποφέρεις\nΥπάρχει ένα ρητό που λέει "όταν ξέρεις ότι η ζωή είναι δύσκολη, τότε η ζωή παύει να είναι δύσκολη". Τι σημαίνει αυτό;\nΌτι η ζωή είναι δύσκολη όσο πιστεύεις ότι δεν πρέπει να είναι δύσκολη.\nΌταν πιστεύεις ότι η ζωή δεν πρέπει να είναι δύσκολη, είσαι σε μια συνεχή αντίσταση απέναντι στις καταστάσεις, τους ανθρώπους και τα γεγονότα.\nΌταν αποδεχτείς ότι η ζωή περιλαμβάνει και δυσκολίες, όταν εμφανιστεί η επόμενη δυσκολία θα πεις "να η ζωή πάλι με τις δυσκολίες της".\nΜε άλλα λόγια, όταν έχεις αυτή τη στάση δημιουργείται μια αποδοχή απέναντι σ' αυτό που "είναι".\nΑν κουβαλάς στο μυαλό σου την πεποίθηση ότι η ζωή δεν πρέπει να είναι δύσκολη, ότι δεν πρέπει να υπάρχουν δύσκολοι άνθρωποι, εμπόδια και προβλήματα, ότι τα σχέδια δεν πρέπει να χαλάνε, οι άνθρωποι να πεθαίνουν και να αρρωσταίνουν, τότε θα υποφέρεις.\nΟ Πλάτωνας εξηγεί τα... fake news\nΗ αλήθεια δεν υπάρχει. Τον 4ο αιώνα π.Χ. ο Πλάτωνας περπατούσε στην Ακαδημία, κοντά στη σημερινή Λεωφόρο Αθηνών, και έλεγε στους μαθητές του ότι οι άνθρωποι δεν μπορούμε να διακρίνουμε τις αλήθειες, τις άφθαρτες μορφές που συγκροτούν την κοινωνία των ιδεών. Οι αλήθειες αποκαλύπτονται μόνο στους σοφούς, σαν σκιές φευγαλέες. Ο Καντ, ο Νίτσε, ο Βιτγκενστάιν, ο Ντεριντά, ο Καστοριάδης και ο Φουκό προχώρησαν στις δικές τους πλατωνικές διασκευές και επανέλαβαν ότι η κατάκτηση της απόλυτης αλήθειας δεν είναι εφικτή. Η κριτική θεωρία, που βρίσκεται σε περίοπτη θέση στη μοντέρνα φιλοσοφία, πρεσβεύει ότι δεν μπορούμε να γνωρίζουμε τα πάντα για τίποτα. Κατά συνέπεια, κάθε γνώση είναι παράγωγο μιας εξουσίας, κάθε ιδέα είναι αποτέλεσμα της επιβολής ενός συστήματος σκέψης και κάθε γεγονός είναι ένα κοινωνικό κατασκεύασμα. Η αλήθεια είναι άλλη στην Αθήνα του Περικλή, άλλη στη Μόσχα του Στάλιν και άλλη στην Ουάσιγκτον του Τραμπ. Αυτό, όμως, δεν σημαίνει ότι όλες οι αλήθειες είναι ισάξιες. Κάθε εποχή κατασκευάζει τις αλήθειες που της ταιριάζουν.\nΚάπως έτσι φτάσαμε στην εποχή του Τραμπ όπου η αλήθεια έχει καταστεί συνώνυμο των εναλλακτικών δεδομένων και των ψευδών γεγονότων. Προσοχή: Εφόσον δεν έχουμε πρόσβαση στην απόλυτη αλήθεια, ήταν αναμενόμενο ότι οι σχετικές αλήθειες του μεταπολεμικού κόσμου κάποτε θα κλονίζονταν. Γιατί, όμως, κλονίζονται σήμερα από έναν παγκόσμιο πολιτικό θίασο με προεξάρχοντα τον πρώην παρουσιαστή του «Μαθητευόμενου» (Apprentice); Και γιατί τη θέση τους παίρνουν «αλήθειες» που μέχρι πρότινος θεωρούνταν ψευδείς και περιθωριακές;\nΓιατί οι Eλληνες πιστέψαμε (και πολλοί πιστεύουν ακόμα) ότι το δημόσιο χρέος διαγράφεται και τα μνημόνια σκίζονται «με ένα νόμο κι ένα άρθρο»; Γιατί το 32,22% των Ιταλών ψήφισαν το κόμμα ενός κλόουν, του Μπέπε Γκρίλο; Γιατί η βρετανική κυβέρνηση υπνοβατεί υλοποιώντας την πολιτική του Brexit ενώ γνωρίζει ότι η χώρα θα φτωχύνει;\nΗ μεταπολεμική αλήθεια πέθανε και οι δολοφόνοι της είναι δύο: Πρώτον, η οικονομική κρίση του 2008 και δεύτερον τα μέσα κοινωνικής δικτύωσης.\nΕτικέτες ΑΛΗΘΙΝΑ ΨΕΜΜΑΤΑ\n▼ 2018 (1550)\nΕνώπιον της επιθυμίας να αγαπάτε και να σας αγαπού...\nΆκου εσένα: 6 τρόποι για να βρούμε τον αυθεντικό ε...\nNαι, θα έφευγα. Όχι επειδή υπάρχει κρίση. Όχι επει...\nΈκχαρτ Τόλλε: Όσο πιστεύεις ότι η ζωή δεν πρέπει ν...\nΤα πιο συχνά λάθη που κάνουν οι οδηγοί με το air condition στα αυτοκίνητά τους\nΤο μυστήριο της αλοκάσιας\nΟΛΑ ΨΕΜΑΤΑ ΜΕ ΤΟΥΣ ΑΡΙΘΜΟΥΣ ΑΣΘΕΝΩΝ: ΑΣΘΕΝΕΙΣ ΜΕ ΠΑΡΚΙΝΣΟΝ, ΘΑΝΑΤΟΙ ΑΠΟ ΠΥΡΟΒΟΛΙΣΜΟ Κ.Ο.Κ-ΟΛΑ ΕΙΝΑΙ ΚΟΡΩΝΑΪΟΣ(Βίντεο)\nΣκέψεις για drones και μυστικούς αστυνομικούς στους ελέγχους – Τι εξετάζεται\nΕρώτηση ΚΚΕ για διασφάλιση εισοδήματος και ασφάλισης των ξεναγών\nCOVID-19: Οι ασυμπτωματικοί ασθενείς μπορεί να μεταδίδουν τον ιό SARS-CoV-2 και χωρίς φυσική επαφή


Πικραλίδα για υγιές δέρμα και για τις χρόνιες παθήσεις\nΗ πικραλίδα φαίνεται πως αποτελεί το χρησιμότερο, ίσως, ζιζάνιο. Μετά τον 7ο αιώνα προστίθεται στα κινέζικα βοτανολόγια, ενώ Άραβες γιατροί μελετούν τη χρήση του τον 11ο αιώνα. Έρευνες έχουν αποδείξει ότι τα φύλλα του προμηθεύουν τον οργανισμό με μεγάλες ποσότητες βιταμίνης Α, καλίου και μεταλλικών στοιχείων. Η περιεκτικότητά τους σε σίδηρο είναι μεγαλύτερη και από αυτή του σπανακιού!\nΩς αφέψημα, με χρήση της ρίζας του, είναι μαλακτικό και αποτοξινωτικό, φάρμακο για κρυολογήματα του στήθους, βήχα, χολολιθιάσεις, ηπατικές διαταραχές, δυσκοιλιότητα και επιπλέον ακμή, ψωρίαση, έκζεμα και ποδάγρα. Με χρήση των φύλλων του, είναι γιατρικό για το διαβήτη και την παχυσαρκία.\nΩς έγχυμα, με χρήση των φύλλων του, είναι διουρητικό και αιμοκαθαρτικό, κατά της ουρικής αρθρίτιδας, των ρευματισμών και του εκζέματος, ενώ συγχρόνως εντείνει την ηπατική και γαστρεντερική λειτουργία και ανακουφίζει από τα συμπτώματα του προεμμηνορρυσιακού συνδρόμου και τη δυσπεψία.\nΟ χυμός των φύλλων είναι διουρητικός και χρήσιμος κατά της υπέρτασης και της κατακράτησης υγρών. Επάλειψη πάνω σε κονδύλωμα έχει επουλωτική δράση.\nΝωπά τα φύλλα στη σαλάτα δρουν ως φυσικό καθαρτικό. Νωποί οι μίσχοι (αφού πλυθούν με τα άνθη και μασηθούν μετά την αφαίρεση των ανθών) βοηθούν στην αντιμετώπιση χρόνιων ηπατικών φλεγμονών, εκζέματος, χολολιθιάσεων, ρευματισμών, εύρυθμης λειτουργίας του μεταβολισμού\nΑπό " Το Αλφαβητάρι των Βοτάνων", εκδ. Κομνηνός\nΟι άγνωστες ιδιότητες μιας γάτας!\nΟι γάτες είναι σίγουρα από τα πιο μυστηριώδη πλην γοητευτικά πλάσματα της φύσης. Αυτό σημαίνει ότι μπορεί να κάνουν πράγματα που δεν έχετε φανταστεί! 1. ...\nΦοινόκιο, το βότανο που αδυνατίζει!\nΤο Φοινόκιο (γνωστό και ως Μάραθο, Μάλαθρο και Μάραθρο) φυτρώνει κυρίως σε μεσογειακές χώρες και στην Ελλάδα σε ξηρές περιοχές.Οι Ρωμαίοι το αποκαλούσαν «αχυράκι»...\nΧρυσοκίτρινα ή κιτρινόλευκα, τα χρυσάνθεμα είναι υπέροχα με την χαρακτηριστική αφθονία των πετάλων τους. Μικρά πέταλα που μοιάζουν σαν λεπτεπίλεπτες...\nΛουΐζα για αϋπνία και αδυνάτισμα!\nΗ λουίζα ανθίζει το καλοκαίρι. Καλλιεργείται σε κήπους ή σε γλάστρες στο μπαλκόνι και αντέχει ακόμα κι αν δεν ποτίζεται συχνά. Έχει υπέροχο άρωμα και πανέμορφα...


Γιατί βούλιαξαν μετοχές και ομόλογα- Τράπεζες -8,2%! | Sofokleousin\nΓιατί βούλιαξαν μετοχές και ομόλογα- Τράπεζες -8,2%!\n18:56, 04 Ιουνίου 2019\nΜόνον 7 μέρες κράτησε η ευφορία στο χρηματιστήριο και στην αγορά ελληνικών ομολόγων, που «πήραν φωτιά» μετά τις ευρωεκλογές και την προαναγγελία εθνικών εκλογών. Τις προσδοκίες για παρατεταμένο ράλι διαδέχονται ο προβληματισμός και η αβεβαιότητα, ενώ τον αγοραστικό πυρετό ακολουθούν εσπευσμένες ρευστοποιήσεις προς διασφάλιση κερδών.\nΟι τραπεζικές μετοχές «βούλιαξαν» σήμερα στο ΧΑ, υπό την πίεση ρευστοποιήσεων κατά κύματα και ο κλαδικός τους δείκτης βυθίστηκε στο -8,24%. «Στην πρέσα» και τα ελληνικά κρατικά ομόλογα, με τις τιμές τους να υποχωρούν και τις αποδόσεις τους να ανεβαίνουν περίπου κατά 6 μονάδες βάσης.\nΗ διόρθωση στο χρηματιστήρια ήταν αναμενόμενη, μετά από 7 ημέρες εντυπωσιακής ανόδου που πρόσθεσε +15% στον ΓΔ και περίπου 24% στον τραπεζικό δείκτη. Το απροσδόκητο και ανησυχητικό είναι η παρατηρούμενη αλλαγή κλίματος. Η ξαφνική μεταστροφή οφείλεται σε τρεις παράγοντες:\n• Στην αναζωπύρωση των ανησυχιών ότι από τις επικείμενες εκλογές δεν θα προκύψει αυτοδυναμία, ενώ ο σχηματισμός κυβέρνησης συνασπισμού θα είναι εξαιρετικά δυσχερής, καθώς το ΚΙΝ.ΑΛ αλλάζει γραμμή πλεύσης μετά την αποπομπή Βενιζέλου\n• Σε ενδείξεις-πληροφορίες-διαρροές ότι οι Ευρωπαίοι δανειστές σκληραίνουν τη στάση τους και θα ασκήσουν πιέσεις στο πλαίσιο της μεταμνημονιακής εποπτείαςχρηματιστηριακή αγορά αλλάζει κατεύθυνση, μπαίνοντας σε τροχιά διόρθωσης\n• Στα στοιχεία για τις επιδόσεις της οικονομίας κατά το πρώτο τρίμηνο, που δείχνουν ότι η ανάπτυξη επιβραδύνεται και ότι ο προβλεπόμενος ετήσιος ρυθμός δύσκολα μπορεί να επιτευχθεί\nΣε μια αγορά ώριμη για διόρθωση, τα στοιχεία αυτά ήταν η αφορμή για να ξεκινήσει η «κάθοδος» και αναμενόμενη πτώση να προσλάβει απροσδόκητες διαστάσεις. Το ανησυχητικό είναι ότι η διόρθωση συνοδεύεται από μεγάλο όγκο συναλλαγών και υψηλό τζίρο.\nΟι βραχυχρόνιες προοπτικές στο χρηματιστήριο γίνονται πλέον εξαιρετικά αβέβαιες. Η υπερπροσφορά αναμένεται ότι θα συνεχισθεί στις επόμενες συνεδριάσεις, ενώ η μεταβλητότητα θα αυξάνεται, καθώς υπάρχει ακόμη ζήτηση από μακροχρόνιους επενδυτές, ενώ τα funds του short selling θα προσπαθούν να κλείσουν κάποιες θέσεις\nΠάντως η σημερινή εικόνα της αγοράς δεν αφήνει μεγάλα περιθώρια αισιοδοξίας. Οι πωλητές επικράτησαν κατά κράτος και οι βασικοί δείκτες τερμάτισαν κοντά στα χαμηλά ημέρας.\nΟ Γενικός Δείκτης πήγε -3,07% στις 811,13 μονάδες και έκλεισε στις 813,33 με απώλειες 2,81%.\nΟ FTASE25 της υψηλής κεφαλαιοποίησης έχασε 2,18%, τερματίζοντας στις 2.083,45 μονάδες. Οι απώλειες του περιορίστηκαν λόγω ανόδου της Coca-Cola (+2%), που συμμετέχει με μεγάλο ποσοστό στη σύνθεσή του.\nΟ τραπεζικός βυθίστηκε στο -8,24%, έχοντας γράψει χαμηλό ημέρας -8,90%. Με θετικό πρόσημο στον κλάδο μόνον η Attica Bank (+6%). Πειραιώς -11,2%, Εθνική –και Alpha -8%, Eurobank -7,5%.\nΣτο ταμπλό των εμποροβιομηχανικών και λοιπών blue chips μόνον 4 μετοχές διατήρησαν θετικό πρόσημο: Cenergy +3,6%, Coca-Cola +2%, Σαράντης +0,6%, Τιτάν +0,1%\nΜε τις μεγαλύτερες απώλειες Ελλάκτωρ -3%, ΑΔΜΗΕ και ΕΧΑΕ -2,7%, ΟΠΑΠ -2,5%, ΔΕΗ και Motor Oil -2%, Jumbo και ΕΛΠΕ -1,3%.\nΕπιβραδύνεται η ανάπτυξη- ΑΕΠ +1,3% στο α΄τρίμηνο\n12:29, 04 Ιουνίου 2019\nΣτο ΚΙΝ.ΑΛ το κλειδί των εξελίξεων\n13:13, 04 Ιουνίου 2019\nΤέλειωσε το ράλι, αλλάζει κατεύθυνση το χρηματιστήριο\n12:05, 04 Ιουνίου 2019\nΜεγάλος τζίρος και διακυμάνσεις στο χρηματιστήριο\n11:07, 03 Ιουνίου 2019\nΕτικέτες Χρηματιστήριο ΑΝΑΠΤΥΞΗ Τράπεζες\nΤραμπ: Η Μέι δεν πήρε τα εύσημα που της άξιζαν για το Brexit


Τέλη κυκλοφορίας 2021: Έναν χρήσιμο οδηγό που λύνει όποιες απορίες μπορεί να έχουν οι ιδιοκτήτες οχημάτων σχετικά με την πληρωμή των τελών κυκλοφορίας του 2021 δημιούργησε η Ανεξάρτητη Αρχή Δημοσίων Εσόδων.\nΤέλη κυκλοφορίας 2021: ΟΔΗΓΟΣ\nΟ οδηγός της ΑΑΔΕ απαντά σε συχνά ερωτήματα των φορολογουμένων που καλούνται να πληρώσουν τα τέλη κυκλοφορίας, όπως η μεταβίβαση ή η συνιδιοκτησία οχήματος, τα πρόστιμα καθυστέρησης πληρωμής κ.α.\nΤέλη κυκλοφορίας 2021: Πώς θα τα πληρώσετε -Προθεσμίες\n#ΔΙΚΑΙΟΛΟΓΗΤΙΚΑ#ΔΙΚΑΙΟΥΧΟΙ#ΚΡΙΤΗΡΙΑ#ΠΛΗΡΩΜΕΣ#ΠΡΟΘΕΣΜΙΕΣ#ΤΕΛΗ ΚΥΚΛΟΦΟΡΙΑΣ#ΤΕΛΗ ΚΥΚΛΟΦΟΡΙΑΣ 2021#ΤΕΛΗ ΚΥΚΛΟΦΟΡΙΑΣ ΜΕ ΤΟ ΜΗΝΑ#ΤΕΛΗ ΚΥΚΛΟΦΟΡΙΑΣ ΠΛΗΡΩΜΕΣ


Σούπα από… φωλιές χελιδονιών: Ένα περιζήτητο έδεσμα! | Perierga.gr\nHome » Περίεργες Φωτογραφίες » Σούπα από… φωλιές χελιδονιών: Ένα περιζήτητο έδεσμα!\nΕυαγγελία Αναστασάκη | 14:25 - 5 Σεπτεμβρίου 2012\nΈνα από τα πιο σπάνια φαγητά αλλά και ένα έδεσμα που έχει τη μεγαλύτερη ζήτηση τόσο στην Κίνα όσο και στην Αμερική. Η σούπα από φωλιές πετροχελίδονων είναι γνωστή και ως το “Χαβιάρι της Ανατολής” και παρασκευάζεται στη χώρα πάνω από 400 χρόνια.\nΣτην Ινδονησία, τη Μαλαισία και την Ταϊλάνδη υπάρχουν “συλλέκτες” φωλιών, οι οποίοι με κίνδυνο της ζωής τους προσεγγίζουν απότομα βράχια και ψηλές κορυφές προκειμένου να συλλέξουν φωλιές.\nGD Star Ratingloading...Σούπα από... φωλιές χελιδονιών: Ένα περιζήτητο έδεσμα! , 6.3 out of 10 based on 7 ratings Tags: περίεργο φαγητό, πετροχελίδονο, πουλί, πτηνό, σούπα, Φαγητό, φωλιά, χελιδόνι Category: Περίεργες Φωτογραφίες


Λευτέρης Μπακολιάς 02 Μαρτίου 2011, 15:55\tBLOGS\nΤώρα είναι η ώρα για να αναλογιστούν οι άνθρωποι που έχουν τις τύχες του συλλόγου στα χέρια τους (οι μέτοχοι δηλαδή) τι πρέπει να κάνουν.\tΤα όσα γίνονται στο ελληνικό ποδόσφαιρο, είναι χιλιοειπωμένα και κυρίως, δεν πρόκειται να αλλάξουν. Οπότε τα αφήνουμε στην άκρη. Βασικό ζητούμενο αυτή τη στιγμή, έτσι όπως έχει διαμορφωθεί η κατάσταση, είναι το τι γίνεται μέσα στον ίδιο τον Παναθηναϊκό. Μέσα στον μήνα θα διεξαχθεί το κρίσιμο Δ.Σ. της ΠΑΕ, στο οποίο και επιβάλλεται να παρθούν γενναίες αποφάσεις. Που θα αφορούν την ερχόμενη σεζόν και το πώς θα κινηθεί σε αυτή το «τριφύλλι». Μιλάμε για ΙΣΤΟΡΙΚΗ ευκαιρία που δεν πρέπει να πάει χαμένη. Η χρονική συγκυρία προσφέρεται για να «χτιστεί» ο Παναθηναϊκός που δεν θα χάνει ούτε από την διαιτησία. Ασφαλώς και δεν αναφερόμαστε σε μεταγραφές… πέντε Σισέ, έξι Ζιλμπέρτο, επτά Λέτο και πάει λέγοντας. Δεν υπάρχουν λεφτά για όλα αυτά άλλωστε. Όμως, από αυτό το επίπεδο, μέχρι τις περικοπές, τις πωλήσεις και την αποδυνάμωση, υπάρχει πολύ μεγάλη διαφορά.\nΤώρα είναι η ώρα για να αναλογιστούν οι άνθρωποι που έχουν τις τύχες του συλλόγου στα χέρια τους (οι μέτοχοι δηλαδή) τι πρέπει να κάνουν. Σε μια στιγμή που ο κόσμος είναι συσπειρωμένος και περιμένει απλά την… σπίθα που θα εκτοξεύσει τον ενθουσιασμό και θα τον φέρει ακόμη πιο κοντά στην ομάδα. Σε μια στιγμή που υπάρχει ένας προπονητής ικανός να ανταποκριθεί σε υψηλές προσδοκίες. Σε μια στιγμή που η ηρεμία έχει επανέλθει στην ίδια την ομάδα. Είναι δυνατόν ακόμη και να συζητάμε για το αν έχουν όλοι οι μέτοχοι του Παναθηναϊκού την δυνατότητα, να κάνουν αύξηση μετοχικού κεφαλαίου της τάξης των 15 εκατ. ευρώ; Το συγκεκριμένο ποσό, απ’ ότι αναφέρουν οι πληροφορίες, αποτελεί εχέγγυο για να μην αποδυναμωθεί η ομάδα, αλλά συγχρόνως για να γίνουν και οι κινήσεις που απαιτούνται προκειμένου να ενισχυθεί το ρόστερ. Τι κάνεις λοιπόν; Απλό! Όποιος θέλει βγαίνει μπροστά τώρα. Παίρνει τα ηνία. Ακούγεται ότι αυτός θα είναι ο Αδαμάντιος Πολέμης. Όλοι οι υπόλοιποι, βάζουν το ποσοστό τους στην αύξηση, η οποία πρέπει να είναι 15 εκατ. ευρώ και όχι μικρότερη. Ταυτόχρονα, φωνάζεις τον Ζεσουάλδο Φερέιρα. Ο Πορτογάλος θέλει να μείνει και είναι ξεκάθαρο. Τους λες λοιπόν, ότι διαθέτεις συγκεκριμένο μπάτζετ, το οποίο θα διαχειριστεί αποκλειστικά ο ίδιος. Βρίσκοντας και φέρνοντας τους παίκτες που θέλει για να φτιάξει την ομάδα όπως ακριβώς την θέλει. Κοινώς, του δίνεις… τα κλειδιά για την ερχόμενη (τουλάχιστον) σεζόν.\nΔεν ξέρουμε τι θα γίνει, αν θα γίνει, πως θα γίνει και πότε θα γίνει. Όμως, αν όλα όσα αναφέραμε, που δεν είναι δα και… επιστημονική φαντασία, γίνουν πράξη, τότε ο Παναθηναϊκός αυτόματα μπαίνει οδηγός στην ερχόμενη σεζόν. Η χρονιά που διανύουμε, ουσιαστικά έχει χαθεί. Στα πλέι οφ, η λογική λέει πως το «τριφύλλι» δεν θα χάσει την δεύτερη θέση. Τώρα λοιπόν είναι η στιγμή για να «χτιστεί» ο νέος Παναθηναϊκός (χωρίς πολλές αλλαγές φυσικά, καθώς η… μαγιά υπάρχει) και συγχρόνως, να διατηρηθεί η συσπείρωση με τον κόσμο που μπορεί να αποφέρει τεράστια οφέλη στους «πράσινους».\tΑθλητικά νέα


Ένταξη /ενσωμάτωση παιδιών με ιδιαιτερότητες/ειδικές εκπαιδευτικές ανάγκες Η. Ε. Κουρκούτας. - ppt κατέβασμα\nΔημοσίευσεKrzysztofr Zervos Τροποποιήθηκε πριν 7 χρόνια\nΠαρουσίαση με θέμα: "Ένταξη /ενσωμάτωση παιδιών με ιδιαιτερότητες/ειδικές εκπαιδευτικές ανάγκες Η. Ε. Κουρκούτας."— Μεταγράφημα παρουσίασης:\n1 Ένταξη /ενσωμάτωση παιδιών με ιδιαιτερότητες/ειδικές εκπαιδευτικές ανάγκες\n2 Μορφές Ειδικής και Ενταξιακής Αγωγής\nΔιακριτή Εκπαίδευση για παιδιά με και χωρίς ιδιαιτερότητες: Ειδικές Μονάδες (Ειδικά Σχολεία) Διακριτή Εκπαίδευση στο ίδιο πλαίσιο: Παράλληλες Τάξεις στο ίδιο σχολείο για παιδιά με ιδιαιτερότητες, χωρίς ουσιαστική επαφή Μερική Συνεκπαίδευση: Τμήματα Ένταξης (Υποστηρικτική διδασκαλία /ψυχοκοινωνική ενίσχυση παιδιών με ιδιαιτερότητες) Ολοκληρωτική /Ενταξιακή Συνεκπαίδευση: κοινές τάξεις, κοινό πρόγραμμα σε μεγάλο βαθμό, προώθηση της ουσιαστικής συνύπαρξης-ουσιαστικών συνδιαλλαγών\n3 Ορισμοί ένταξης/ενσωμάτωσης /συνεκπαίδευσης\nΕνσωμάτωση: απώλεια της ιδιαιτερότητας των παιδιών με ε.ε.α., προσπάθεια να λειτουργούν όπως τα άλλα Ένταξη: ισορροπημένη και ουσιαστική ένταξη του παιδιού στις ομάδες των συνομηλίκων, η απρόσκοπτη χωρίς εμπόδια συμμετοχή του στη τάξη και στις μαθησιακές διαδικασίες, η πλήρης αποδοχή του ως ψυχοκοινωνική οντότητα και ως μαθητής από εκπαιδευτικούς /συμμαθητές και γενικά την κοινότητα του σχολείο Συνεκπαίδευση χωρίς ενταξιακή οπτική: χωροχρονική τοποθέτηση, παράλληλη διαβίωση στο ίδιο πλαίσιο των παιδιών με ιδιαιτερότητες με τα υπόλοιπα παιδιά, χωρίς ουσιαστική συνύπαρξη\n4 Ορισμοί ένταξης/ενσωμάτωσης /συνεκπαίδευσης (συν.)\nΣυνεκπαίδευση με ενταξιακή οπτική (full inclusion): τοποθέτηση μέσα στην κανονική τάξη των παιδιών με ιδιαιτερότητες, παρακολούθηση από κοινού με όλα τα παιδιά του συνολικού αναλυτικού προγράμματος (με την υποστήριξη ή όχι ειδικού εκπαιδευτικού μέσα στην τάξη) Ένα (κοινό) Σχολείο για Όλα τα Παιδιά: Βασική αρχή της Συνεκπαίδευσης, ανεξάρτητα από το γεγονός εάν τα παιδιά με ιδιαιτερότητες είναι σε θέση να ανταποκριθούν ή όχι στο σύνολο των απαιτήσεων του ωρολογίου προγράμματος\n5 Σκοποί της ενταξιακής εκπαίδευσης\nΙσορροπημένη κοινωνικοποίηση του παιδιού με ιδιαιτερότητες Ολοκληρωμένη ψυχοσυναισθηματική ανάπτυξη Ακαδημαϊκή και Κοινωνική εξέλιξη: ισότιμη συμμετοχή σε όλες τις ομάδες συνομηλίκων Επαγγελματική ένταξη Κοινωνική εξέλιξη στην ενήλικη ζωή\n6 Δυσκολίες ένταξης παιδιών με ιδιαιτερότητες\nΟικογενειακό επίπεδο: άρνηση αποδοχής διαφορετικότητας του παιδιού σοβαρά ψυχολογικά/οικονομικά /κοινωνικά προβλήματα της οικογένειας, σοβαρές οικογενειακές δυσλειτουργίες αδυναμία παροχής ψυχοκοινωνικής υποστήριξης αδυναμία διασφάλισης κατάλληλης εκπαίδευσης αδυναμία παροχής πρώιμων και μακροχρόνιων εξειδικευμένων υπηρεσιών (ιατρικών, ψυχολογικών, λογοθεραπεία κοκ.)\n7 Δυσκολίες ένταξης παιδιών με ιδιαιτερότητες (συν.)\nΚοινωνικό επίπεδο: Απουσία πολιτικών ένταξης /κοινωνικής ευαισθητοποίησης /κατάλληλου νομοθετικού πλαισίου Απουσία κατάλληλων ψυχο-παιδαγωγικών και σχολικών υποδομών με ψυχοκοινωνική και όχι ιατρογενή/ψυχιατρική οπτική Ισχυρές κοινωνικές προκαταλήψεις\n8 Δυσκολίες ενσωμάτωσης παιδιών με ιδιαιτερότητες (συν.)\nΣχολικό επίπεδο (Ι): Ύπαρξη απόλυτης διαχωριστική γραμμής μεταξύ κανονικής και ειδικής εκπαίδευσης /άκαμπτη /γνωσιοκεντρική φιλοσοφία σχολείου Απουσία πολιτικής ένταξης /μετάβασης παιδιών με ιδιαιτερότητες από το ειδικό στο κατιονικό σχολικό πλαίσιο Έλλειψη ευαισθητοποίησης από την κοινότητα των εκπαιδευτικών /ισχυρές προκαταλήψεις\n9 Δυσκολίες ενσωμάτωσης παιδιών με ιδιαιτερότητες (συν.)\nΣχολικό επίπεδο (ΙΙ): Απουσία εξειδικευμένων παιδαγωγών/ψυχολόγων εντός των σχολείων που υποστηρίζουν και συμβουλεύουν γονείς, μαθητές και εκπαιδευτικούς Απουσία πολιτικής συνεργασίας σχολείου -οικογένειας Απουσία υποδομών στα σχολεία Απουσία εξειδικευμένων δομών που συνεργάζονται μετ α σχολεία και υποστηρίζουν τους μαθητές με δυσκολίες Ισχυρές προκαταλήψεις από την πλευρά των γονέων άλλων παιδιών\n10 Δυσκολίες ενσωμάτωσης παιδιών με ιδιαιτερότητες (συν.)\nΑτομικό επίπεδο: Σοβαρά προβλήματα επικοινωνίας (π.χ. απουσία λόγου) Σοβαρές νοητικές δυσλειτουργίες (π.χ. χαμηλή Νοημοσύνη) Σοβαρά προβλήματα/διαταραχές συμπεριφοράς Κοινωνικός και σχολικός αποκλεισμός για μακριά χρονικά διαστήματα\n11 Βασικός στόχος της ενταξιακής εκπαίδευσης\nΗ εξοικείωση /συνύπαρξη από την αρχή της ζωής των παιδιών με και χωρίς ιδιαιτερότητες διασφαλίζει ένα πλαίσιο αποδοχής Η ακαδημαϊκή εξέλιξη και εκπαίδευση αυτών των ομάδων παιδιών μπορεί να διευκολυνθεί από την κοινωνική αποδοχή και από την ύπαρξη κατάλληλων εκπαιδευτικών μονάδων και εξειδικευμένων εκπαιδευτικών\nΚατέβασμα ppt "Ένταξη /ενσωμάτωση παιδιών με ιδιαιτερότητες/ειδικές εκπαιδευτικές ανάγκες Η. Ε. Κουρκούτας."


Προϋπολογισμός διαφήμισης οπτάνθρακα κοκ - Τι μπορεί να φάνε u σε μια δίαιτα χαμηλού ιωδίου\nΒολής και διαφήμισης,. Το ότι μπορεί κάποιο συγκεκριμένο δημόσιο σχολείο Α να είναι καλύτερο από κάποιο συγκεκριμένο.\nΠροϋπολογισμός: Με τη βοήθεια των γονιών σου κατάρτισε τον προϋπολογισμό όλων των γευμάτων ( γεύμα ή δείπνο) για μια βδομάδα. Αν ξοδεύουμε για κάθε μαθητή τόσα όσα ξοδεύει ένα άριστο ιδιωτικό σχολείο, τότε δε θα μας φτάσει ένας προϋπολογισμός.\n6) Αναστάσιος Γούσιος – Ένωση Επιχειρήσεων Διαφήμισης και. Οικονομικών και Προϋπολογισμού του Οργανισμού Αεροδιαστημικής.\nΜάθετε για τους προϋπολογισμούς τις προσφορές τα χρονοδιαγράμματα και τις χρεώσεις για τις διαφημίσεις Facebook. Χρησιμοποιούν κεφάλαια του κρατικού προϋπολογισμού κρατικά κεφάλαια συνεισφορές. 429€ εκ των οποίων ποσό. Παραγωγή οπτάνθρακα ( κοκ) από πετρέλαιο· ασφάλτου από πετρέλαιο και άλλων κατάλοιπων. Οπτάνθρακας ( κοκ) από πετρέλαιο,.\nΥπηρεσίες γραφίστα ή μακετίστα, εκτός διαφήμισης. Οι πιο δημοφιλείς μεταξύ των επιχειρήσεων για την διαφήμιση των προϊόντων τους είναι:. Η μέθοδος προβολής διαφήμισης που χρησιμοποιείτε μπορεί να καθορίσει τη διάρκεια του προϋπολογισμού σας. 1234 ∆ ιευθυντές διαφήµισης και δηµοσίων σχέσεων. Σης, τη διαφήμιση ή οποιαδήποτε άλλη υπηρεσία σχετικά με τα εν λόγω ομόλογα. Αν ο προϋπολογισμός σας είναι περιορισμένος,. Δεδομένων της χώρας και του σχεδίου προϋπολογισμού και δεν έχουν δεσμευτικό χαρακτήρα.\nΟρίζετε έναν μέσο ημερήσιο προϋπολογισμό για κάθε καμπάνια του Google Ads και έπειτα το σύστημα θα στοχεύει στο να προβάλλει τις διαφημίσεις σας όσο το. Οπτάνθρακας ( κοκ) από πετρέλαιο, άσφαλτος από πετρέλαιο και.\nΔιαφήμιση ( όλα τα κράτη μέλη εκτός των PL, SI: ΚΤΠ 871·. Προϋπολογισμός διαφήμισης οπτάνθρακα κοκ. Περιλαµβάνονται οι χειριστές και ρυθµιστές εγκαταστάσεων: α) παραγωγής οπτάνθρακα.\nΤα παραδοσιακά δημοσιονομικά μέσα του προϋπολογισμού, δηλαδή οι. Παραγωγή οπτάνθρακα ( κοκ) προϊόντων διύλισης πετρελαίου και πυρηνικών καυσίμων.\n» συνολικού προϋπολογισμού: 15. Παραγωγή οπτάνθρακα και προϊόντων διύλισης πετρελαίου. Με καθορισµένες προδιαγραφές· ετοιµάζουν προϋπολογισµούς ποσοτήτων και.\nΠροϋπολογισμός διαφήμισης οπτάνθρακα κοκ. Οπτάνθρακας ( κοκ) της ΣΟ 2701, 2702. Συνολικός προϋπολογισμός Δημόσιας Δαπάνης της πρόσκλησης είναι 6. Σε κάποιες τσιμεντοβιομηχανίες και ασβεστοκάμινους γίνεται χρήση του πετ κοκ ( pet coke) ως.\nΠροϋπολογισμός διαφήμισης Υγιή\nΧονδρικό εμπόριο οπτάνθρακα ( κοκ) από πετρέλαιο, ασφάλτου από πετρέλαιο και άλλων κατάλοιπων των ελαίων πετρελαίου Χονδρικό εμπόριο πετρελαίου θέρμανσης από μεταπωλητή Χονδρικό εμπόριο ( πρατήριο) πετρελαίου. Αναζήτηση σε όλες τις προκηρύξεις και τις προμήθειες που δημοσιεύονται στο Κεντρικό Ηλεκτρονικό Μητρώο Δημοσίων Συμβάσεων ( ΚΗΜΔΗΣ) εμπόριο οπτάνθρακα και ημιοπτάνθρακα από λιθάνθρακα, από λιγνίτη ή τύρφη, άνθρακα αποστακτικού κέρατος 47.\n15 Λιανικό εμπόριο πετρελαίου θέρμανσης, ( παράδοση στην εγκατάσταση του πωλητή) 47. 16 Λιανικό. Αρχικη; Χρησιμες Πληροφοριες.\nΤηλέφωνα Ανάγκης; Υπηρεσίες του Δήμου; Συντήρηση δρόμων. Ενδεικτικός Προϋπολογισμός: 500.\nΠροϋπολογισμός διαφήμισης Λαχανικά\n000, 00 € Το έργο αναφέρεται σε συγκεκριμένες δράσεις προώθησης, προβολής. προϋπολογισμός, γιατί τα περιθώρια είναι στενά, να πάει στα ελεγκτικά όργανα.\nΔιαφήμισης προϋπολογισμός Blogg garcinia\nΜία Δημοτική αρχή υπεύθυνη, όταν συναντά κάποια προβλήματα,. Ισοσκελισμένος προϋπολογισμός 1. Στον προϋπολογισμό εγγράφονται όλες οι δαπάνες και τα έσοδα του δήμου.\nΤο ύψος των επενδυτικών σχεδίων είναι από 20. 000 ευρώ για τις δραστηριότητες παροχής συμβουλών διαχείρισης, της διαφήμισης και των σχεδιαστών.


Why it feels like home | FeelsLikeHome\nΗ Feels Like Home ξεκίνησε ως το εγχείρημα 3 παιδικών φίλων σε ένα μικρό γραφείο στην πλατεία Αριστοτέλους, 3 φίλων που γνωρίζονται εδώ και δεκαετίες και έχουν ταξιδέψει τον κόσμο μαζί, εξερευνώντας διαφορετικούς πολιτισμούς και γνωρίζοντας ανθρώπους.\nΛίγα χρόνια πριν, αποφασίσαμε ότι ήρθε η ώρα να μαζέψουμε τις καλύτερες εμπειρίες μας και να προσφέρουμε μια πραγματικά ζεστή φιλοξενία σε ανθρώπους που θέλουν να εξερευνήσουν την Ελλάδα: την πόλη μας, τη Θεσσαλονίκη – το μέρος που παραθερίζαμε ως παιδιά, τη Χαλκιδική – και τα ελληνικά νησιά που μαγεύουν χιλιάδες ταξιδιώτες κάθε χρόνο.\nΈτσι δημιουργήθηκε η Feels Like Home, για να προσφέρουμε στον κόσμο την περίφημη ελληνική «φιλοξενία».\nΑγαπάμε και σεβόμαστε κάθε ακίνητο που διαχειριζόμαστε σαν να ήταν το δικό μας σπίτι. Παραθαλάσσιες βίλες με εκπληκτική θέα στη θάλασσα, ψηλοτάβανα διαμερίσματα σε νεοκλασικά κτίρια, παραδοσιακά σπίτια βυθισμένα στα πευκοδάση της Χαλκιδικής: κάθε σπίτι είναι μοναδικό, κάθε επισκέπτης είναι ιδιαίτερος.\nΚύριος στόχος μας είναι να προσαρμόσουμε τις υπηρεσίες μας σύμφωνα με τις ανάγκες των πελατών μας και όχι απλώς να παρέχουμε διαμονή. Είτε πρόκειται για τις μετακινήσεις σας, επιπλέον δραστηριότητες, συμβουλές για τα καλύτερα εστιατόρια και τα κρυμμένα διαμάντια κάθε περιοχής, είμαστε εκεί για να σας βοηθήσουμε.\nΌλα τα ακίνητα που διαχειριζόμαστε, είτε πρόκειται για διαμερίσματα, σπίτια ή βίλες, έχουν επιλεγεί προσεκτικά. Εξετάζουμε πάντοτε τα σπίτια προσωπικά, μέχρι και την παραμικρή λεπτομέρεια. Εστιάζουμε σε μεγάλο βαθμό στην ποιότητα και λαμβάνουμε υπόψη το σχεδιασμό, τις ανέσεις, την ιδιωτικότητα και την τοποθεσία. Διατηρούμε τον αριθμό των κατοικιών μικρό, και έτσι είμαστε σίγουροι πως αυτό που προσφέρουμε είναι ιδανικό για εσάς.\nΥπάρχουν πολλά κριτήρια που πρέπει να πληρούν όλες οι κατοικίες που διαχειριζόμαστε, και σίγουρα οι ανέσεις που προσφέρονται είναι ένα από αυτά. Όλα τα σπίτια είναι πλήρως επιπλωμένα, έτοιμα να κατοικηθούν ανά πάσα στιγμή. Η ομάδα μας επισκέπτεται συνεχώς όλα τα ακίνητα, ώστε να μπορούμε να εγγυηθούμε ότι όλα θα είναι στη διάθεσή σας κατά την άφιξή σας. Από το ασύρματο internet μέχρι τις εξοπλισμένες κουζίνες, δεν λείπει τίποτα.\nΕγγυόμαστε την παροχή βοήθειας 24 ώρες το 24ωρο για κάθε επείγον ζήτημα που μπορεί να προκύψει κατά τη διάρκεια της διαμονής σας. Στόχος μας είναι να καλύψουμε όλες τις ερωτήσεις σας άμεσα, ώστε να ικανοποιηθούν όλες οι ανάγκες σας. Καλωσορίζουμε επίσης προσωπικά τους επισκέπτες μας στα ακίνητα και τους δείχνουμε το χώρο, προσφέροντας ένα θερμό καλωσόρισμα και απαντήσεις σε όλες τις πιθανές ερωτήσεις.\nΕδώ στη Feel Like Home δεσμευόμαστε να προσφέρουμε κατοικίες φιλικές προς την οικογένεια, και προσπαθούμε να κάνουμε ολόκληρες τις διακοπές φιλικές προς την οικογένεια όσο το δυνατόν περισσότερο. Τα σπίτια μας είναι εξοπλισμένα και επιπλωμένα έχοντας πάντα υπόψη μας τους μικρούς μας φίλους, κι έτσι δεν χρειάζεται να ανησυχείτε για βρεφικά κρεβατάκια, καρεκλάκια φαγητού, ή ακόμα και εξοπλισμό ή παιχνίδια παραλίας.\nΌταν επισκέπτεστε μια ξένη χώρα, είναι πάντα χρήσιμο να γνωρίζετε μικρά μυστικά εκ των προτέρων. Είμαστε πάντα εκεί για να αποκαλύψουμε τον ελληνικό κόσμο και πολιτισμό σε όσους είναι πρόθυμοι να τον εξερευνήσουν. Ρωτήστε τον Νικόλα για το επόμενο φεστιβάλ, το Δημήτρη για τις κρυμμένες παραλίες της Χαλκιδικής και το Λάκη για την καλύτερη ψαροταβέρνα στην περιοχή. Θέλουμε να μοιραστούμε τα πάντα μαζί σας.\nΔεν είμαστε μεσίτες. Είμαστε οικοδεσπότες! Κύριο μέλημά μας είναι οι άνθρωποι, και η μεγαλύτερη ανταμοιβή μας είναι οι επισκέπτες που επιστρέφουν! Η επικοινωνία μας δεν τελειώνει στο check in. Είμαστε εκεί για να σας βοηθήσουμε, κάθε στιγμή, και αξίζει τον κόπο, απολαμβάνοντας μια κρύα μπύρα μαζί με τους επισκέπτες μας, που πλεόν έχουν γίνει φίλοι. Αυτή είναι η Ελληνική φιλοξενία - αυτή είναι η Feels Like Home.\nΘέλουμε να ζήσετε την εμπειρία, να αισθανθείτε, να απολαύσετε, να χαλαρώσετε και να δημιουργήσετε αναμνήσεις για μια ζωή. Είμαστε αποφασισμένοι να προσπαθήσουμε όσο μπορούμε για να σας κάνουμε να νιώσετε σαν το σπίτι σας, μακριά από το σπίτι σας - στην Ελλάδα!\nΤα διαφορετικά υπόβαθρα, οι ηλικίες, τα γούστα και οι ιδιοσυγκρασίες μας συνδυάζονται για να δημιουργήσουμε μια μοναδική ομάδα - την ομάδα της Feels Like Home!\nΕίμαστε πάντα εκεί για να αποκαλύψουμε τον ελληνικό κόσμο και πολιτισμό σε όσους είναι πρόθυμοι να τους εξερευνήσουν και να απαντήσουμε κάθε πιθανή ερώτηση.\nHospitality Coordinator - Sithonia\nHospitality Coordinator - Thessaloniki


Αριθμ. Γ5/οικ.30468/22.4.2015 Συμπλήρωση της υπουργικής απόφασης αριθμ. Γ.Π/61771/11−07−14 (ΦΕΚ 1907/Β΄/2014) «Διατάξεις Τιμολόγησης Φαρμάκων»\nΣχετικές - ανά κλάδο (894)\nΑριθμ. Γ5/οικ.30468/22.4.2015 Συμπλήρωση της υπουργικής απόφασης αριθμ. Γ.Π/61771/11−07−14 (ΦΕΚ 1907/Β΄/2014)\n(ΦΕΚ Β' 869/19-05-2015)\n1. Τις διατάξεις του άρθρου 14 παρ. 3 του Ν. 3840/2010 (ΦΕΚ 53/Α΄).\n2. Τις διατάξεις του άρθρου 90 του κώδικα νομοθεσίας για την κυβέρνηση και τα κυβερνητικά όργανα που κυρώθηκε με το άρθρο πρώτο του Π.Δ. 63/2005, (ΦΕΚ 98/Α΄) «κώδικας νομοθεσίας για την κυβέρνηση και τα κυβερνητικά όργανα».\n3. Τις διατάξεις του Ν.Δ. 96/1973 και ιδίως το άρθρο 17 όπως τροποποιήθηκε και ισχύει (ΦΕΚ 98/Α΄)\n4. Τις διατάξεις του Ν.Δ. 136/1946 «περί Αγορανομικού Κώδικα» (ΦΕΚ 298/Α΄), όπως τροποποιήθηκε και ισχύει.\n5. Τις διατάξεις του άρθρου 13 του Ν. 3408/2005 όπως τροποποιήθηκε και ισχύει. (ΦΕΚ 272/Α΄).\n6. Τις διατάξεις του Ν. 3842/2010 (ΦΕΚ Α΄/58) όπως τροποποιήθηκε και ισχύει.\n7. Τις διατάξεις του άρθρου 4 παρ. 2 του Ν. 3899/2010 (ΦΕΚ 212/Α΄)περί τροποποιήσεως του Κώδικα Φ.Π.Α.\n8. Τις διατάξεις του άρθρου 32 του Ν. 1316/1983 «Ίδρυση, Οργάνωση και αρμοδιότητες Ε.Ο.Φ.» (ΦΕΚ 3/Α΄), όπως έχει ήδη τροποποιηθεί και ισχύει και το Ν. 1965/1991 (Α΄/146).\n9. Τις διατάξεις του Π.Δ. 106/2014 (ΦΕΚ 173/Α΄) «Οργανισμός του Υπουργείου Υγείας».\n10. Τις διατάξεις των άρθρων 38, 39, 40 του Ν. 3918/2011 (ΦΕΚ 31/Α΄), όπως τροποποιήθηκαν και ισχύουν.\n11. Τις διατάξεις των άρθρων 11, 16, 17, 19, 20, 21 και 23 του Ν. 4052/2012 (ΦΕΚ 41/Α΄) όπως τροποποιήθηκαν και ισχύουν.\n12. Την υπ’ αριθμ. Δ.ΥΓ3α/Γ.Π. 32221/29.4.2013 κοινή υπουργική απόφαση (ΦΕΚ 1049/Β΄/29.4.2013), «Εναρμόνιση της ελληνικής νομοθεσίας προς την αντίστοιχη κοινοτική στον τομέα της παραγωγής και της κυκλοφορίας φαρμάκων που προορίζονται για ανθρώπινη χρήση, σε συμμόρφωση με την υπ’ αριθμ. 2001/83/ΕΚ Οδηγία «περί κοινοτικού κώδικα για τα φάρμακα που προορίζονται για ανθρώπινη χρήση» (L 311/28.11.2001), όπως ισχύει και όπως τροποποιήθηκε με την Οδηγία 2010/84/ΕΕ, όσον αφορά τη φαρμακοεπαγρύπνηση (L348/31.12.2010).\n13. Την υπ’ αριθμ. ΔΥΓ3(α)/οικ. 94274/28.9.2012 υπουργική απόφαση «Εφαρμογή του άρθρου 16 του Ν. 4052/2012» (ΦΕΚ 2675/Β΄).\n14. Τις διατάξεις του άρθρου 12 του Ν. 3816/2010 (ΦΕΚ 6/Α΄), όπως συμπληρώθηκε με την παρ. 5 του άρθρου 63 του Ν. 3918/2011 (ΦΕΚ 31/Α΄) και τις διατάξεις του άρθρου 40 και 51 του Ν. 3918/2011 (Α΄/31).\n15. Τη διάταξη του άρθρου 22 του Ν. 4213/2013.\n16. Το άρθρο 34 του Ν. 4025/2011 (ΦΕΚ 228/Α΄).\n17. Το Π.Δ. 25/2015 (ΦΕΚ 21/Α΄) περί διορισμού Αντιπροέδρου της Κυβέρνησης, Υπουργών και Υφυπουργών και το Π.Δ. 24/2015 (ΦΕΚ 20/Α΄) περί σύστασης και μετονομασίας Υπουργείων και μεταφοράς της Γενικής Γραμματείας Κοινωνικών Ασφαλίσεων, όπως τροποποιήθηκε με το αρθρ. 27 του Ν. 4320/2015.\n18. Την υπ’ αριθμ. οικ. 65470/23.7.2014 υπουργική απόφαση (ΦΕΚ 2013/Β΄) περί συμπλήρωσης της υπ’ αριθμ. οικ. Γ.Π/οικ.61771/11.7.2014 (ΦΕΚ 1907/Β΄) όμοιας.\n19. Την αριθμ. Γ.Π/οικ.61771/11.7.2014 (ΦΕΚ 1907/Β΄) «Διατάξεις τιμολόγησης φαρμάκων».\n20. Την σχετική πρόταση του ΕΟΠΥΥ σύμφωνα με το αρ. ΔΒ4Α/Γ24/33/26−03−15 εγγράφου του.\n21. Το γεγονός ότι από τη παρούσα, σύμφωνα με το αρ. ΑΠ.Β2/οικ. 26936/9−1−2015 έγγραφο της Δ/νσης Προϋπολογισμού και Δημοσιονομικών Αναφορών, δεν προκύπτει δαπάνη εις βάρος του Κρατικού Προϋπολογισμού,\nΣτο άρθρο 4 της υπουργικής απόφασης υπ’ αριθμ. οικ. Γ.Π/οικ.61771/11.7.2014 (ΦΕΚ 1907/Β΄) προστίθεται παράγραφος με αριθμό 6 που έχει ως εξής:\n«Στις περιπτώσεις που οι ΚΑΚ πραγματοποιούν απευθείας πωλήσεις προς τα φαρμακεία, επιστρέφουν στον ΕΟΠΥΥ το χονδρεμπορικό κέρδος που έχει ενσωματωθεί στην τιμή των φαρμάκων ως κέρδος των φαρμακέμπορων. Δεδομένου ότι η αναλογία πωλήσεων προς τον ΕΟΠΥΥ αντιστοιχεί στο 80% των πωλήσεων τους, οι φαρμακευτικές εταιρίες για τα χορηγούμενα σκευάσματα απευθείας προς τα ιδιωτικά φαρμακεία καταβάλουν το χονδρεμπορικό κέρδος που αντιστοιχεί στο 80% των πωλήσεων που δηλώνουν. Η επιστροφή αυτή γίνεται με την υποβολή καταστάσεων πωλήσεων προς τον ΕΟΠΥΥ στις οποίες θα δηλώνουν την αξία των απευθείας πωλήσεων τους προς τα φαρμακεία, όπου θα φαίνονται αναλυτικά και συγκεντρωτικά οι πωλήσεις που πραγματοποίησαν προς τα φαρμακεία και το χονδρεμπορικό κέρδος που αναλογεί σε αυτές. Ο ΕΟΠΥΥ λαμβάνει κάθε απαραίτητο μέτρο για την εφαρμογή της παρούσης παραγράφου..


Στο τέλος του έτους τα εγκαίνια του νέου H&M στην Κύπρο – fashiondaily\nΣτο τέλος του έτους τα εγκαίνια του νέου H&M στην Κύπρο\nΣτη Λεμεσό το νέο κατάστημα\nΣτο τέλος του 2021 αναμένεται να ανοίξει το νέο κατάστημα της H&M στην Κύπρο, λόγω του αντίκτυπου των περιορισμών της πανδημίας, αν και αρχικά η έναρξη λειτουργείας του είχε προγραμματιστεί για την θερινή περίοδο.\nΥπενθυμίζεται, ότι το νέο κατάστημα, που αναμένεται να λειτουργήσει στη Λεμεσό, είναι το δεύτερο της Η&Μ, η οποία εισήλθε στην αγορά της Κύπρου και συγκεκριμένα στη Λευκωσία το 2016. Όπως αναφέρει η εταιρεία, εκτός από την αγοραστική εμπειρία που προσφέρει το brand μέσα στο κατάστημα, η H&M δίνει τη δυνατότητα στους πελάτες της στην Κύπρο, να κάνουν τις αγορές τους και ηλεκτρονικά.


26 Views «Καμπάνα» και μάλλον βαριά αναμένει τον ποδοσφαιριστή Καρίμ Σολτάνι για όσα συνέβησαν το βράδυ του Σαββάτου στο Καυτανζόγλειο. Αυτό προανήγγειλαν ο τιμ μάνατζερ Γιώργος Κασναφέρης όσο και ο προπονητής Ραζβάν Λουτσέσκου.\nPrevious: Διπλό στο ”Μεάτσα” με 4αρα η Φιορεντίνα !


Σαουδική Αραβία: Σύνοδος κορυφής για τα ορυκτά με στόχο επενδύσεις σε Μέση Ανατολή, Β. Αφρική - StoneNews.eu\nΑρχική Ειδήσεις Σαουδική Αραβία: Σύνοδος κορυφής για τα ορυκτά με στόχο επενδύσεις σε Μέση...\nΣαουδική Αραβία: Σύνοδος κορυφής για τα ορυκτά με στόχο επενδύσεις σε Μέση Ανατολή, Β. Αφρική\nΤο Υπουργείο Βιομηχανίας και Ορυκτών Πόρων στη Σαουδική Αραβία ανακοίνωσε τις λεπτομέρειες για την εναρκτήρια σύνοδο κορυφής «Future Minerals», την πρώτη εκδήλωση που προσφέρει ένα «one-stop-shop» για επενδυτές, ανθρακωρύχους και άλλους φορείς της βιομηχανίας που ενδιαφέρονται να μάθουν περισσότερα για τις δυνατότητες εξόρυξης στη Μέση Ανατολή, στη Κεντρική Ασία και σε Βόρεια και Ανατολική Αφρική.\nΗ Σύνοδος Κορυφής θα πραγματοποιηθεί υπό την αιγίδα του Βασιλιά Σαλμάν Μπιν Αμπντουλαζίζ, όπως μετέδωσε το Σαουδαραβικό Πρακτορείο Τύπου.\n«Βάζουμε την εξόρυξη και τις επενδύσεις στο επίκεντρο της νέας σαουδαραβικής οικονομίας», δήλωσε ο υπουργός Βιομηχανίας και Ορυκτών Πόρων, Μπαντάρ Αλκοράγιεφ και πρόσθεσε. «Με εκτιμώμενο ποσό 1,3 τρισεκατομμυρίων δολαρίων, αναζητούμε επενδυτές και εταίρους που θα συνεργαστούν μαζί μας για να συνεχίσουν να μεταμορφώνουν τη βιομηχανία εξόρυξης της Σαουδικής Αραβίας στα επόμενα χρόνια».\nΟι προσκλήσεις για την εκδήλωση απευθύνθηκαν στους βασικούς ηγέτες της βιομηχανίας εξόρυξης στον κόσμο, σε επενδυτές και σε σημαντικούς ομιλητές. Η εκδήλωση είναι προγραμματισμένη να πραγματοποιηθεί από τις 11 έως τις 13 Ιανουαρίου 2022, στο Ριάντ.\nΤο πρόγραμμα του συνεδρίου έχει χτιστεί γύρω από τέσσερις πυλώνες: Καθορισμός ενός νέου μεταλλευτικού κόμβου – προβολή ευκαιριών σε όλη τη Μέση Ανατολή, την Κεντρική Ασία και τη Βόρεια και Ανατολική Αφρική. Χώροι ευκαιριών και σκιαγράφηση ευκαιριών συνεργασίας. Τέλος έμφαση σε καινοτομίες που θα υποστηρίξουν την εξόρυξη στο μέλλον και ποια η συνεισφορά της στην κοινωνία.\nΠροηγούμενο άρθροΒάση για τη ζωή και τη βιομηχανία ο ορυκτός πλούτος της Ελλάδας\nΕπόμενο άρθροΙΚΤΙΝΟΣ ΕΛΛΑΣ Α.Ε.: παρών για ακόμη μία φορά στη διεθνή έκθεση Middle East Stone


Ο Αντόνιο Κόντε δίνει μια ειλικρινή ετυμηγορία για το επίπεδο του Τότεναμ\nΤο αφεντικό Spurs έχασε το πρώτο του παιχνίδι επικεφαλής του συλλόγου σε μια συγκλονιστική ανατροπή στο Europa Conference League.\nΟ διευθυντής της Τότεναμ Αντόνιο Κόντε παραδέχτηκε ότι έχει «πολλή δουλειά» στο πιάτο του μετά από μια «κακή ήττα».\nΟ Ιταλός υπέστη την πρώτη του ήττα από τότε που αντικατέστησε τον Nuno Espirito Santo αυτό το μήνα σε μια έκπληξη απώλεια 2-1 από τους Σλοβένους πρωταθλητές Mura στο Europa Conference League την Πέμπτη.\nΠαρά το γεγονός ότι ο Χάρι Κέιν ακύρωσε το πρώτο άνοιγμα του Tomi Horvat στο δεύτερο ημίχρονο, ένας 10-άνθρωπος Σπερς δεν μπορούσε να αντέξει καθώς ο νικητής του Amadej Marosa σφράγισε και τους τρεις πόντους για τη Μούρα.\n«Είναι ένα κακό αποτέλεσμα, μια κακή απώλεια για εμάς και ειλικρινά δεν το περιμέναμε», δήλωσε ο Conte SpurstV.\n«Έχουμε περιπλέξει το παιχνίδι, αλλά γνωρίζουμε ότι υπάρχουν πολλά για να δουλέψουμε και, ειδικά μετά από αυτό το είδος παιχνιδιού, ξέρετε ότι χρειαζόμαστε χρόνο και χρειαζόμαστε υπομονή.\nΟ προπονητής Spurs πρόσθεσε: «Μετά από τρεις εβδομάδες αρχίζω να κατανοώ την κατάσταση. Δεν είναι απλό. Αυτή τη στιγμή το επίπεδο στο Τότεναμ δεν είναι τόσο υψηλό.»\nΤότεναμ επιστρέφουν στη δράση Europa Conference League στις 9 Δεκεμβρίου στο σπίτι τους νικητές του Ομίλου G Ρεν.\nΘα είναι χωρίς την αναστολή Ράιαν Σεσεγιόν για τη σύγκρουση μετά την κόκκινη κάρτα του εξερχομένου εναντίον της Μούρα.


Άντελο Σέτκα στο Aquafeed24: «Ήταν πολύ δύσκολο να κερδίσουμε μετά το αποτέλεσμα του πρώτου ημιχρόνου» - Aquafeed24\nΑρχική Interviews Άντελο Σέτκα στο Aquafeed24: «Ήταν πολύ δύσκολο να κερδίσουμε μετά το αποτέλεσμα...\nΆντελο Σέτκα στο Aquafeed24: «Ήταν πολύ δύσκολο να κερδίσουμε μετά το αποτέλεσμα του πρώτου ημιχρόνου»\nΗ συνέντευξη του αρχηγού της Γιαντράν Σπλιτ μετά το παιχνίδι με τον Ολυμπιακό!\nΜε μεγάλα «όπλα» στην επίθεση τον Γιάννη Φουντούλη και τον Φίλιπ Φιλίποβιτς, που σημείωσαν πέντε γκολ έκαστος, ο Ολυμπιακός συνέχισε να προελαύνει αήττητος στο Τσάμπιονς Λιγκ, επικρατώντας της Γιαντράν Σπλιτ με 12-10 στο Παπαστράτειο. Ένα παιχνίδι που πραγματοποιήθηκε οριακά… χωρίς φουνταριστούς, καθώς απουσίαζε ο Μουρίκης και δεν αγωνιζόταν ο Κολόμβος για τον Ολυμπιακό, ενώ ο πολύ σπουδαίος Νίκσα Ντόμπουντ δεν προσέφερε τις υπηρεσίες του στους Κροάτες. Να σημειωθεί, ότι το παιχνίδι διεξήχθη παρουσία του ομοσπονδιακού τεχνικού της εθνικής των ανδρών της Κροατίας, Ίβιτσα Τούτσακ, ο οποίος παρακολουθούσε το παιχνίδι της Γιαντράν, αναζητώντας τα νέα πρόσωπα που θα καλύψουν τις μεγάλες αποχωρήσεις που ανακοινώθηκαν από την ομάδα πριν λίγους μήνες.\nΣε δηλώσεις αποκλειστικά στο Aquafeed24 προχώρησε ο αρχηγός της Γιαντράν και ένας από τους καλύτερους Κροάτες περιφερειακούς, Άντελο Σέτκα, μετά το παιχνίδι με την ομάδα του Θοδωρή Βλάχου. Ο ασημένιος ολυμπιονίκης του Ρίο και παγκόσμιος πρωταθλητής της Βουδαπέστης το 2017, αφού επικρότησε τον Ολυμπιακό για την μεγάλη του νίκη, μίλησε για το κακό ξεκίνημα της ομάδας του και πως η απουσία του Ντόμπουντ την επηρέασε στο in-game.\nΔιαβάστε αναλυτικά τις δηλώσεις του διεθνή Κροάτη:\n«Αρχικά, θα ήθελα να συγχαρώ την ομάδα του Ολυμπιακού. Παίξανε πολύ καλά στο παιχνίδι, ειδικά στο πρώτο μέρος του, ήταν πολύ δυνατοί, σημείωναν γκολ πολύ εύκολα, και αυτό ήταν το νόημα, αφού εμείς είχαμε ξεκινήσει έτσι. Πήραν μεγάλο προβάδισμα στις δύο πρώτες περιόδους, μετά ήταν πολύ δύσκολο να πάρουμε κάποια καλά αποτελέσματα, αλλά για μένα είναι καλή σκέψη ότι δεν σταματήσαμε να παίζουμε. Συνεχίσαμε να παλεύουμε μέχρι το τελευταίο δευτερόλεπτο, μπορώ να πω και ήταν πολύ δύσκολο να κερδίσουμε αυτό το παιχνίδι μετά από το κακό αποτέλεσμα στο πρώτο ημίχρονο. Όμως, είχαμε δύο ευκαιρίες στο τελευταίο λεπτό να φτάσουμε ακόμα και στο -1, οπότε, τελικά ήταν ένα πολύ καλό παιχνίδι και θα ήθελα να συγχαρώ για μία ακόμα φορά την ομάδα του Ολυμπιακού».\nΌσο για την απουσία του Νίκσα Ντόμπουντ, ανέφερε:\n«Ο Νίκσα είναι ένας από τους καλύτερους παίκτες σε αυτή τη θέση. Σημαίνει πολλά για την ομάδα μας, οπότε ήταν πολύ δύσκολο να παίζουμε χωρίς αυτόν. Ταυτόχρονα, όμως, μπορούμε να πούμε ότι ο Ολυμπιακός έπαιζε χωρίς δύο φουνταριστούς, καθώς ο Κολόμβος δεν μπήκε στο παιχνίδι και ο Μουρίκης, που είναι ο πρώτος φουνταριστός, δεν έπαιζε, οπότε δεν δικαιολογούμαστε από αυτό».\nΠροηγούμενο άρθροΆνετη νίκη για την Βουλιαγμένη στα Ιλίσια!\nΕπόμενο άρθροΣτην 28η θέση του Παγκοσμίου ο Κυνηγάκης!


Κύπρος, Γενάρης 1950: το δημοψήφισμα για την «Ένωση» και η Αριστερά - Ξεκίνημα\nΜε αφορμή τη συμπλήρωση 72 χρόνων από το δημοψήφισμα για την «Ένωση» το 1950 στην Κύπρο, επαναδημοσιεύουμε παλιότερο άρθρο του Παναγιώτη Σολωμού, από το site της Νέας Διεθνιστικής Αριστεράς, αδελφής οργάνωσης του «Ξ» στην Κύπρο.\nΣτις 15 και 22 Ιανουαρίου 1950 έγινε κάτω από τον έλεγχο της κυπριακής εκκλησίας το ενωτικό δημοψήφισμα. Το δημοψήφισμα και η καθολική συμμετοχή σ’αυτό ήταν αποτέλεσμα της στροφής που έκανε η ηγεσία του ΑΚΕΛ από τη θέση της Αυτοκυβέρνησης-Ένωσης στη θέση της Αυτοδιάθεσης-Ένωσης. Αποτέλεσμα του δημοψηφίσματος ήταν να συγκεντρωθούν 215.108 υπογραφές, επί συνόλου 224.757 ατόμων που είχαν δικαίωμα ψήφου. Το εκπληκτικό αυτό ποσοστό αντιπροσώπευε το 95,7% των Ελληνοκυπρίων (ε/κ). Πολλοί, για να υπερασπιστούν το αίτημα της ένωσης, αναφέρουν ότι υπέρ της ένωσης ψήφισαν και Τουρκοκύπριοι (τ/κ) χωρίς να αναφέρεται πόσοι ήταν αυτοί. Στην πραγματικότητα το δημοψήφισμα δεν απευθυνόταν στους τ/κ, οι οποίοι ούτε καν συμπεριλαμβάνονταν στους εκλογικούς καταλόγους, γι’ αυτό κι έγινε στις εκκλησίες.\nΠριν από το δημοψήφισμα προηγήθηκε η «Διασκεπτική». Μετά τον 2ο Παγκόσμιο Πόλεμο και μπροστά στο αντιαποικιακό αίσθημα, το οποίο αναπτυσσόταν, η αγγλική κυβέρνηση αποφάσισε, να προλάβει τα γεγονότα και να ξεφουσκώσει τη συσσωρευμένη λαϊκή οργή. Το 1946 κάλεσε ε/κ και τ/κ σε συνομιλίες για τη δημιουργία κυπριακού Συντάγματος. Στο κάλεσμα αυτό ανταποκρίθηκε η τ/κ κοινότητα και η ε/κ Αριστερά, ενώ απείχε η ε/κ δεξιά και η εκκλησία.\nΣτην πορεία όμως διαφάνηκε ότι αυτό που ήταν διατεθειμένοι να δώσουν οι Άγγλοι αποικιοκράτες δεν ήταν τίποτε άλλο παρά η δημιουργία ενός αντιπροσωπευτικού συμβουλευτικού σώματος, χωρίς αλλαγές όσον αφορά το καθεστώς της αποικιοκρατίας, και έτσι η «Διασκεπτική» ναυάγησε το 1948. Μέσα από την προσπάθεια αυτή φάνηκε, επίσης, η αντίθεση της τ/κ πλευράς να δεχτεί ουσιαστικές αλλαγές στη διακυβέρνηση της Βρετανίας και να περάσει κάτω από τη διακυβέρνηση των ε/κ.\nΜετά την εξέλιξη αυτή, το ΑΚΕΛ, κάτω από την καθοδήγηση του ΚΚΕ και του Ζαχαριάδη αλλάζει γραμμή. Αντιπροσωπεία του κόμματος, με τους Φιφή Ιωάννου και Αντρέα Ζιαρτίδη, πηγαίνει το φθινόπωρο του 1948 στα βουνά όπου και συναντά τον Ζαχαριάδη. Σύμφωνα με τον Ανδρέα Ζιαρτίδη, ο Ζαχαριάδης είπε στην αποστολή του ΑΚΕΛ ότι\n«δεν γίνεται εμείς να πολεμούμε με το όπλο ενάντια στην αντίδραση και τον Βρετανικό ιμπεριαλισμό και σεις στην Κύπρο να συνεργάζεστε με τους Βρετανούς για Σύνταγμα. Η τακτική σας πρέπει να αλλάξει. Πρέπει να αγωνιστείτε για την Ένωση της Κύπρου με την Ελλάδα. Εμείς είμαστε βέβαιοι για τη νίκη μας και όταν νικήσουμε θα είναι η λύση του προβλήματός σας!» (Ανδρέας Ζιαρτίδης, Η Διασκεπτική, στην εφημερίδα « Ο Φιλελεύθερος», 15/3/1987).\nΣτη συνέχεια, η αποστολή πήγε στο Βουκουρέστι για να πάρει και τις απόψεις της «Κομινφόρμ» (της Διεθνούς του Στάλιν) αλλά τούτο δεν έγινε κατορθωτό. Ο Ανδρέας Ζιαρτίδης είδε στην Αγγλία τον Χάρι Πόλιτ του Κ.Κ. Αγγλίας, ο οποίος χαρακτήρισε τις απόψεις Ζαχαριάδη ανοησίες. (Πανίκος Παιονίδης, Ανδρέας Ζιαρτίδης, Χωρίς φόβο και πάθος, Λευκωσία 1995, σελ. 64).\nΤο ΑΚΕΛ μετά την υιοθέτηση της θέσης υπέρ της Ένωσης κινητοποιήθηκε ενεργά στην προώθησή της και έτσι πρώτο έβαλε την ιδέα του δημοψηφίσματος. Μάλιστα επιχείρησε την προώθησή του σε συνεργασία με την εκκλησία, η οποία όμως δεν είχε καμιά διάθεση να αναγνωρίσει οποιοδήποτε ρόλο στο ΑΚΕΛ πάνω στο θέμα αυτό, γι’ αυτό και ανέλαβε από μόνη της την διεξαγωγή του δημοψηφίσματος.\nΠαρόλα αυτά, το ΑΚΕΛ συμμετέχει στην προσπάθεια και οργανώνει δικές του συγκεντρώσεις χρησιμοποιώντας τον μηχανισμό του και τους αξιωματούχους του. Συγκεκριμένα, στη Λεμεσό, σύμφωνα με στοιχεία της τότε αποικιακής κυβέρνησης, οργανώνονται 81 συγκεντρώσεις από την εκκλησία και τη Δεξιά και 24 από την Αριστερά. Στις συγκεντρώσεις της Αριστεράς μιλούν ο αριστερός δήμαρχος Λεμεσού και ο επαρχιακός γραμματέας του ΑΚΕΛ. Η Δεξιά και η εθναρχία συνεχίζουν να παραγνωρίζουν το ΑΚΕΛ και μετά το δημοψήφισμα, έτσι αρνούνται να συμπεριλάβουν το κόμμα σε κοινή πρεσβεία, η οποία θα περιόδευε στο εξωτερικό, στην προσπάθεια προώθησης του αιτήματος της ένωσης. Αρνούνται, επίσης, να επισκεφτούν και χώρες του ανατολικού μπλοκ όπως εισηγήθηκε το ΑΚΕΛ.\nΗ πρεσβεία της Εθναρχίας επισκέφθηκε πρώτα την Αθήνα, όπου στη συνάντηση με τον Έλληνα πρωθυπουργό έγινε ξεκάθαρο ότι η επίσημη Αθήνα δεν επιθυμούσε τη συγκεκριμένη στιγμή να συγκρουστεί με το Λονδίνο. Χαρακτηριστική της όλης προσέγγισης του θέματος από την ελληνική κυβέρνηση ήταν η δήλωση του αντιπροέδρου Γεωργίου Παπανδρέου:\nΗ αλλαγή θέσης του ΑΚΕΛ δεν έγινε χωρίς εσωτερικές διαφωνίες και αντιδράσεις. Σαν αποτέλεσμα αυτών των διαφωνιών έχουμε το 1949 την «εκλογή» του Παπαϊωάννου στη θέση του Γενικού Γραμματέα του κόμματος σε αντικατάσταση του Φιφή Ιωάννου, ενώ μια σειρά στελεχών έπεσαν σε δυσμένεια και μέχρι το 1953 διαγράφηκαν η απομακρύνθηκαν. Ανάμεσά τους ο Πλουτής Σέρβας, γενικός Γραμματέας του κόμματος από το 1941 μέχρι το 1945 και ακολούθως δήμαρχος Λεμεσού και ο Αδάμος Αδάμαντος, δήμαρχος Αμμοχώστου.\nΗ στροφή του ΑΚΕΛ στο αίτημα της Αυτοδιάθεσης-Ένωσης σήμανε την ολοκλήρωση της εγκατάλειψης της γραμμής της Ανεξαρτησίας-Αυτονομίας κάτω από ένα ενιαίο μέτωπο μαζί με τους τ/κ και κάτω από την καθοδήγηση του κόμματος, που είχε το Κομμουνιστικό Κόμμα Κύπρου (Κ.Κ.Κ) και την υιοθέτηση της σταλινικής πολιτικής της θεωρίας των σταδίων (πρώτα το εθνικοαπελευθερωτικό στάδιο και μετά το Σοσιαλιστικό) και της συνεργασίας με τη λεγόμενη προοδευτική αστική τάξη ενάντια στον ιμπεριαλισμό. Η αλλαγή της πολιτικής του ΑΚΕΛ και το ενωτικό δημοψήφισμα έβαλαν τις βάσεις για να μπορέσει η Δεξιά να δώσει εθνικιστική έκφραση στο αντιαποικιακό αίσθημα του κυπριακού λαού, να αναπτυχθεί ο εθνικισμός και να έχουμε το 1955 τον Χίτη Γρίβα να παρουσιάζεται σαν ηγέτης του αντιαποικιακού αγώνα. Η ανάπτυξη του εθνικισμού είχε αντίκτυπο ανάμεσα στις γραμμές του συνδικαλιστικού κινήματος αφού οι τ/κ μέλη της ΠΕΟ έφευγαν και προσχωρούσαν σε τ/κ συνδικαλιστικές οργανώσεις. Μακρόχρονα η πολιτική της συνεργασίας με την «προοδευτική αστική τάξη» και η υποταγή του ΑΚΕΛ στις πολιτικές της αποδείχτηκε καταστροφική για τον κυπριακό λαό, αφού οδήγησε στα γεγονότα του ’74 και στην ντε φάκτο διχοτόμηση.\nΑυτό που είχε καθήκον να κάνει η Αριστερά τότε, ήταν να μπει επικεφαλής του αντιαποικιακού αγώνα και μέσα από μαζικές κινητοποιήσεις να του δώσει κοινωνικό χαρακτήρα. Ήδη από τη δεκαετία του 1930 έχουμε σημαντικούς ταξικούς αγώνες για το 8ωρο, τις κοινωνικές ασφαλίσεις κ.λπ., και την κλιμάκωση των συνδικαλιστικών αγώνων με αποκορύφωμα τους αγώνες των μεταλλωρύχων το 1948. Μέσα από αυτούς του αγώνες τόσο η Αριστερά όσο και η ενότητα των εργατών, ε/κ και τ/κ, έβγαιναν ενισχυμένες με κοινές συνδικαλιστικές οργανώσεις. Αντί να εντείνει λοιπόν αυτούς τους αγώνες, να βάλει πολιτικά αιτήματα ενάντια στην Αποικιοκρατία με στόχο τη συνεργασία ανάμεσα στις δυο κοινότητες σε μια ανεξάρτητη σοσιαλιστική Κύπρο, υποτάχθηκε στη Δεξιά και υιοθέτησε το αίτημα της Ένωσης.\nΣήμερα, με το βάθεμα της κρίσης, η άρχουσα τάξη στην προσπάθειά της να την φορτώσει στους εργαζόμενους και την κοινωνία, προσπαθεί να ξαναχρησιμοποιήσει το εθνικό μέσα από το ζήτημα των υδρογονανθράκων και του άλυτου Κυπριακού Προβλήματος. Καθήκον της Αριστεράς σήμερα είναι να προωθήσει αυτό στο οποίο απέτυχε το ΑΚΕΛ τη δεκαετία του ’40. Τον συντονισμό των κοινωνικών αγώνων ενάντια στα μνημόνια και την προωθούμενη οικονομική εκμετάλλευση, με τον αγώνα για διευθέτηση του Κυπριακού, με στόχο μια ομόσπονδη σοσιαλιστική Κύπρο, στην οποία ο παραγόμενος πλούτος να ανήκει σε αυτούς που τον παράγουν και οι πλουτοπαραγωγικοί πόροι να ανήκουν σε όλους τους κατοίκους της Κύπρου, ανεξάρτητα από εθνότητα, και όχι σε μια δράκα πλουτοκράτες εκμεταλλευτές.\nΚυπριακό: γιατί κοροϊδεύουν τον κόσμο;\nΠροηγούμενο άρθρο22 Γενάρη – Πανελλαδική Μέρα Δράσης για την υγεία και την Αξιοπρέπεια του Λαού\nΕπόμενο άρθροΗ μεγαλύτερη φεμινιστική πορεία των τελευταίων ετών! [βίντεο+φωτο]


It’s the same old song – dimart\n29 Ιουλίου 2015 dimartblog Αυτό δεν είναι τραγούδι Σχολιάστε\nΑυτό δεν είναι τραγούδι #398\nΚαμιά φορά μπαίνω στο προφίλ της ανιψιάς μου στο FB για να κρατάω επαφή με τους προβληματισμούς των σημερινών εφήβων. Δεν βλέπω να έχουν αλλάξει πολλά πράγματα. Και σήμερα αντιμετωπίζουν τα ίδια, αιώνια προβλήματα της ηλικίας. Και φυσικά νομίζουν ότι μόνο η γενιά τους τραβάει τέτοια ζόρια. Ασφαλώς δεν σχολιάζω ποτέ. Θυμάμαι τη φρίκη που τρώγαμε στον καιρό μας όταν οι ξερόλες μεσήλικες μας προσγείωναν στην πεζή πραγματικότητα. Θα προσγειωθούν που θα προσγειωθούν κάποτε, δεν υπάρχει λόγος να τους ρίχνουμε και αντιαεροπορικά πυρά.\nΣήμερα, λοιπόν, μια φίλη της μικρής τεμάχισε τον πόνο της σε σχόλια, μεταξύ των οποίων και αυτό: «Μου ζήτησε χώρο και χρόνο. Του είπα, όκεϊ, τώρα σου λείπει μόνο μία διάσταση και θα έχεις φτιάξει τη δική σου χήρα με τα πέντε ορφανά». Και κακιά και διαβασμένη.\nΡόλοι που έχουν παιχτεί άπειρες φορές. Με αυτή την αφορμή, θυμήθηκα τον σχετικό με το θέμα μικρό μονόλογο της Meg (Mary Kay Place) στην ταινία The Big Chill:\nMeg: [Οι άντρες] είναι είτε παντρεμένοι είτε γκέι. Όσοι δεν είναι γκέι, έχουν μόλις χωρίσει με την πιο υπέροχη γυναίκα στον κόσμο ή έχουν χωρίσει με μια σκύλα που μου μοιάζει τρομερά. Βρίσκονται με μεταβατική φάση μετά από μονογαμική σχέση και χρειάζονται περισσότερο χώρο. Κι όταν δεν θέλουν περισσότερο χώρο, απλώς δεν μπορούν να δεσμευτούν. Ή θέλουν να δεσμευτούν, αλλά φοβούνται να με πλησιάσουν. Όσους θέλουν να με πλησιάσουν, τους κρατάω σε απόσταση διαστρικής ασφάλειας.\n[Το “It’s the same old song” (1965) με τους Four Tops, όπως ακουγόταν στην ταινία The Big Chill (1983).]\nFour TopsΚινηματογράφοςΜαρίκα ΤσεβάΜουσικήΣινεμάMary Kay PlaceThe Big Chill\nPrevious Post: Βάρκιζα, η αμετάφραστη\nNext Post: Ρένα Βλαχοπούλου (1923-2004)


Marialena's Moments: Omar Faruk Tekbilek - Μια νύχτα στον Παράδεισο\nΣουζάνα Xατζηνικολάου 5 Ιουνίου 2009 - 7:37 μ.μ.\nΠρέπει να ήταν πολύ όμορφα, αλλά κι εσύ τα περιγράφεις τόσο γλαφυρά που σε ζήλεψα!!!\nΚι ευχαριστώ για την ευκαιρία της διεύρυνσης των μουσικών οριζόντων μου. :D\nAn-Lu 5 Ιουνίου 2009 - 8:55 μ.μ.\nΜαρλέν αγάπη μου, συνερπαστικότατο..\nMarialena 6 Ιουνίου 2009 - 6:39 μ.μ.\n@ Σουζάνα: Ακόμα και μια εβδομάδα μετά, η μαγεία δεν έχει ξεθωριάσει από μέσα μου να φανταστείς... Χαίρομαι που άνοιξε ένα ακόμα μουσικό μονοπάτι για σένα μέσα από τα ακούσματά μου αυτά!\n@ Γοργονίτσα: Όπως η συγκεκριμένη μουσική που με συνεπήρε, ζουζουνίτσα μου όμορφη!


ΠΑΕ Βέροια - Δύο ανακοινώσεις\n27 Αυγούστου 2012 στις 19:39\nΠΑΕ Βέροια – Δύο ανακοινώσεις\nΔύο ανακοινώσεις εξέδωσε σήμερα η ΠΑΕ Βέροια. Στην πρώτη εκθειάζει τους οπαδούς της που στάθηκαν στο ύψος τους στο ματς με τον Ολυμπιακό, ενώ στη δεύτερη, ευχαριστεί όσους βοήθησαν ώστε οι εργασίες στο γήπεδο να έχουν ολοκληρωθεί εγκαίρως.\nΑναλυτικά οι ανακοινώσεις της Βέροιας\n1) «Η ΠΑΕ Βέροια ευχαριστεί όλους τους φιλάθλους της για τη θερμή συμπαράστασή τους και την απόλυτα κόσμια συμπεριφορά τους στον αγώνα πρωταθλήματος SUPER LEAGUE με τον Ολυμπιακό Πειραιώς. Η ομάδα μας και ο κόσμος της για ακόμη μία φορά δίδαξαν ήθος και πολιτισμό σε όλη την ποδοσφαιρική Ελλάδα και υπόσχονται ανάλογη συνέχεια».\n2) «Η ΠΑΕ Βέροια ευχαριστεί όλους εκείνους που η συνεισφορά τους έκανε λαμπρή την έναρξη των αγώνων του πρωταθλήματος SUPER LEAGUE στην πόλη μας, και ειδικότερα ευχαριστεί δημόσια τον πολιτικό μηχανικό και πρώην πρόεδρο της ομάδας μας κ. Κωνσταντίνο Γκαβαϊσέ, ο οποίος όλες αυτές τις μέρες νυχθημερόν και με αμέριστο ζήλο και αγάπη έφερε εις πέρας το δύσκολο έργο όλων των εργασιών που ήταν αναγκαίες για την τέλεση του εναρκτήριου αγώνα».\nΠέτρος Κανακούδης – Τραυματίστηκε ελαφρά…\nSuper League – 1η αγωνιστική


9ο ΣΥΝΕΔΡΙΟ ΠΟΣ-ΟΑΕΕ: Αγώνας, για να μην εφαρμοστεί στην πράξη ο νόμος-λαιμητόμος - Πανελλήνια ομοσπονδια συνταξιουχων ΟΑΕΕ\nPosted on Ιούνιος 11, 2016 Δεκέμβριος 20, 2018 Author Comment(0)\nΜε σύνθημα «Όλοι στον αγώνα για να μην εφαρμοστεί στην πράξη ο νόμος λαιμητόμος» για την Κοινωνική Ασφάλιση, ξεκίνησαν οι εργασίες του 9ου Απολογιστικού Συνεδρίου της ΠΟΣ-ΟΑΕΕ στις 11 Ιούνη 2016 στις 9 π.μ.\nΤο συνέδριο γίνεται στο ξενοδοχεία Astir της Πάτρας και συμμετέχουν 211 απ’ τους 242 εκλεγμένους αντιπροσώπους, και εκπροσωπούν 68 απ’ τα 80 σωματεία που ανήκουν στην ΠΟΣ-ΟΑΕΕ. Στο 8ο Συνέδριο –που έγινε στην Καβάλα- πήραν μέρος 197 απ’ τους 240, τότε, εκλεγμένους αντιπροσώπους,ι που εκπροσωπούσαν 61 Σωματεία απ’ τα 79 σωματεία της ΠΟΣ ΟΑΕΕ.\nΤις εργασίες άνοιξε ο πρόεδρος της ΠΟΣ-ΟΑΕΕ Παντελής Τάτσης και ζήτησε απ’ τους παρευρισκόμενος να κρατηθεί ενός λεπτού σιγή στη μνήμη των συναδέλφων που έφυγαν από κοντά μας. Στη συνέχεια πρότεινε -και έγινε αποδεκτό από το σώμα- την εκλογή πενταμελούς προεδρείου από τους Βασίλη Πεσματζόγλου (Πάτρα), Γιώργο Κατημερτζή (Αθήνα), Αναστασία Μαργάρα (Αγρίνιο), Άρη Φραγκουλίδη (Θεσσαλονίκη) και Πέτρο Μαούναντζη (Καβάλα). Το προεδρείο –με μειοψηφούντα έναν αντιπρόσωπο- εξέλεξε πρόεδρο τον Γιώργο Κατημερτζή που διηύθυνε τις εργασίες του συνεδρίου.\nΟ Π. Τάτσης καλωσόρισε τους αντιπροσώπους και τους προσκεκλημένους στο 9ο Συνέδριο της ΠΟΣ – ΟΑΕΕ και τις Διοικήσεις των τοπικών Σωματείων Συνταξιούχων του ΟΑΕΕ, για την καλή οργάνωση και φιλοξενία στα πλαίσια του 9ου Συνεδρίου της ΠΟΣ-ΟΑΕΕ. Μετά την εισήγησή του (θα δημοσιευτεί στη συνέχεια) ακολούθησαν οι χαιρετισμοί των προσκεκλημένων.\nΟ υφυπουργός Κοινωνικών Ασφαλίσεων Τάσος Πετρόπουλος είπε ότι θα έχει απλωμένο το χέρι για συνεργασία με τις οργανώσεις των συνταξιούχων, στα πλαίσια βέβαια, όπως πρόσθεσε, της κυβερνητικής πολιτικής. Δηλαδή επιβεβαίωσε ότι όποιες κινήσεις θα γίνουν από μέρους του δεν θα ανατρέπουν τις βάρβαρες εκείνες πολιτικέ ς που οδήγησαν τους συνταξιούχους στην περιθωριοποίηση. Δύο ήταν –κατά τον υφυπουργό Κοινωνικών Ασφαλίσεων- τα καθήκοντα της συγκυβέρνησης ΣΥΡΙΖΑ-ΑΝΕΛ: Η επιβίωση απ’ την ανθρωπιστική κρίση και η στήριξη των θεμελίων με όρους αξιοπρεπούς ζωής και ευημερίας για το μέλλον.\nΟ δήμαρχος Πατρέων Κώστας Πελετίδης καλωσόρισε στην Πάτρα τους αγωνιστές της ζωής, που μαζί με τους εργαζόμενους και τους αγρότες έχτισαν αυτόν τον τόπο. Ο Κ. Πελετίδης, γιατρός ο ίδιος, αναφέρθηκε με ιδιαίτερη έμφαση στις επιπτώσεις των διαλυμένων δημόσιων δομών υγείας τονίζοντας ότι τα φάρμακα έχουν καταντήσει περιπέτεια για τους συνταξιούχους καθώς δεν μπορούν να πληρώσουν ούτε τη συμμετοχή τους για να τα πάρουν απ’ τα φαρμακεία. « Το σύνθημά σας “Η λύση βρίσκεται στην οργάνωση και στον αγώνα” σας φέρνει δίπλα στη θέση του δήμου μας» κατέληξε ο δήμαρχος Πατρέων.\nΟ εκπρόσωπος του ΣΥΡΙΖΑ Ανδρέας Ριζούλης, βουλευτής Αχαϊας, υποστήριξε ότι με μέσα σε ένα δεδομένο περιβάλλον –όπως περίπου περιγράφτηκε στην εισήγηση- το ζήτημα είναι πως θα λειτουργήσεις. Έφερε σαν παράδειγμα την απόφαση της συγκυβέρνησης για την ιατρική κάλυψη των 2,5 εκ. ανασφαλίστων, προκαλώντας αντιδράσεις απ’ τους συνέδρους. Βέβαια λίγο αργότερα ο αντιπρόεδρος του ΕΟΠΥΥ Τάκης Γεωργακόπουλος παραδέχτηκε, στη διάρκεια του χαιρετισμού του, ότι ουσιαστικά η ιατροφαρμακευτική κάλυψη των ανασφαλίστων γίνεται απ’ τον Οργανισμό. Δηλαδή κυρίως απ’ τις εισφορές των ασφαλισμένων.\nΟ πρόεδρος της Ένωσης Κεντρώων Βασίλης Λεβέντης χρησιμοποίησε το βήμα του Συνεδρίου για επιβεβαιώσει για μια ακόμη φορά το ρόλο του ως «λαγού του συστήματος» -όπως αντιμετώπισαν το χαιρετισμό του οι σύνεδροι: «Είμαστε μια χώρα που τα θέλουμε όλα δικά μας» είπε ο Β. Λεβέντης και υποστήριξε, προκαλώντας αποδοκιμασίες, ότι οι δύο ή τρείς συντάξεις πρέπει να συγχωνευτούν σε μία, η οποία δεν μπορεί να είναι μεγαλύτερη από 1500 ευρώ. Επίσης, ζήτησε οι «πλούσιοι», όπως χαρακτήρισε όσους έχουν εισοδήματα από πηγές όπως τα ενοίκια, να μην παίρνουν συντάξεις!\nΟ βουλευτής Αχαϊας του ΚΚΕ Νίκος Καραθανασόπουλος μετέφερε το θερμό χαιρετισμό της ΚΕ του κόμματος στο συνέδριο της ΠΟΣ-ΟΑΕΕ. Με τα τελευταία μέτρα η συγκυβέρνηση ΣΥΡΙΖΑ-ΑΝΕΛ ολοκληρώνεται η επίθεση των προηγούμενων κυβερνήσεων και συγκυβερνήσεων τόνισε ο Ν. Καραθανασόπουλος. «Το ΚΚΕ, πρόσθεσε, θα στηρίξει τους δίκαιους αγώνες για να επιστρέψουν “εδώ και τώρα” όσα μας χρωστάνε και θα ανατρέψουν τις πολιτικές που οδηγούν στη φτώχεια και τους πολέμους».\nΟ Διοικητής του ΟΑΕΕ Δημήτης Τσακίρης περιορίστηκε σε τεχνοκρατικά ζητήματα όπως η σχέση μεταξύ ασφαλισμένων και συνταξιούχων. Και με βάση αυτά τα στοιχεία ζήτησε «να βάλουμε όλοι πλάτη για να λειτουργήσει το ασφαλιστικό σύστημα». Υπάρχουν, είπε, 700.000 ασφαλισμένοι και 380.000 συνταξιούχοι. Απ’ τους ασφαλισμένους οι 500.000 χρωστάνε στον ΟΑΕΕ και οι 280.000 έχουν εγκαταλείψει τη δραστηριότητά τους. Για τις συντάξεις, σύμφωνα με το Διοικητή, χρειάζονται 250 εκ. ευρώ το μήνα και απ’ τις εισφορές εξασφαλίζονται μόνο 160 εκ. ευρώ και τα υπόλοιπα καλύπτονται απ’ τον κρατικό προϋπολογισμό.\nΟ εκπρόσωπος της ΓΣΕΒΕΕ Παναγιώτης Σκέντζος είπε ότι οι αποφάσεις των συνεδρίων της ΠΟΣ-ΟΑΕΕ αποτελούν «εντολή για τους εν ενεργεία συναδέλφους».\nΤο 9Ο Συνέδριο της ΠΟΣ-ΟΑΕΕ αποτέλεσε βήμα για να εκφραστεί η ενότητα του αγωνιστικού κινήματος των Συνεργαζόμενων Συνταξιουχικών Οργανώσεων (ΣΣΟ) ΙΚΑ – ΕΛΤΑ – ΔΗΜΟΣΙΟΥ – ΟΣΕ – OAEE – ΝΑΤ – ΟΤΑ – ΠΟΣΕ-ΟΑΕΕ. Η πρόεδρος της ΠΟΣΕ-ΟΑΕΕ Γωγώ Παπαδάκου, ο εκπρόσωπος της Ομοσπονδίας Συνταξιούχων ΙΚΑ, Παναγιώτης Πάλμος, ο αντιπρόεδρος της ΠΟΠΣ Δημοσίου Σπύρος Αντωνόπουλος, ο πρόεδρος του Πανελλήνιου Συλλόγου Σιδηροδρομικών Σωτήρης Ραφτόπουλος και ο πρόεδρος του Σωματείου Συνταξιούχων Πάτρας Γιώργος Τσαπάρας στους χαιρετισμούς τους τόνισαν: «Στη λαίλαπα των αντιλαϊκών μέτρων η απάντηση είναι “ενωμένοι δυναμικά” και “καλή στους καινούργιους αγώνες”».\nΣτο ίδιο μήκος κύματος κινήματος κινήθηκαν και οι χαιρετισμοί του εκπροσώπου της ΠΑΣΕΒΕ Γιώργου Σιγάλα και του ΠΑΜΕ Κυριάκου Ζαρουτιάδη.\nΠαραυρέθηκε και ο Πάνος Αναστασόπουλος εκπρόσωπος των συνταξιούχων του ΝΑΤ\nΣτην εισήγησή του ο πρόεδρος της ΠΟΣ-ΟΑΕΕ Π. Τάτσης είπε: «Το 9ο Συνέδριο συνέρχεται στον απόηχο της ψήφισης του “Νόμου λαιμητόμου” για το ασφαλιστικό και φορολογικό και του πολυνομοσχεδίου φοροληστείας που ψήφισαν οι 144 βουλευτές του ΣΥΡΙΖΑ και οι 9 βουλευτές των ΑΝΕΛ. Ο νόμος λαιμητόμος προσθέτει νέα λεηλασία 8,234 δισ. ευρώ συνταξιούχων και ασφαλισμένων την τετραετία 2016-2019. Και το έκτρωμα των 7.500 σελίδων, με τον αυτόματο “κόφτη” -φέρνει φοροκαταιγίδα 1,9 δις. ευρώ, που θα οδηγήσει σε μειώσεις 6-9% των μεσαίων εισοδημάτων. Δηλαδή τα λαϊκά νοικοκυριά θα χάσουν μόνο απ’ αυτό το πολυνομοσχέδιο 270 – 740 ευρώ το χρόνο.\nΜε διαδικασίες εξπρές οι 152 βουλευτές της συγκυβέρνησης ΣΥΡΙΖΑ-ΑΝΕΛ υποθήκευσαν για 99 χρόνια τη δημόσια περιουσία της χώρας και έβαλαν ταφόπλακα στην Κοινωνική Ασφάλιση, όπως καθιερώθηκε μεταπολεμικά με τον Αναγκαστικό Νόμο 1846/1951 “Περί Κοινωνικών Ασφαλίσεων”.\nΜια απ’ τις βασικές ανατροπές του νέου αντιασφαλιστικού εκτρώματος είναι η κατάργηση των Κατώτερων Ορίων (ΚΟ) των συντάξεων, που εμπεριέχονται στα «ελάχιστα όρια Κοινωνικής Ασφαλείας», τα οποία καθιερώθηκαν με την 102 Διεθνή Σύμβαση και κυρώθηκαν στη χώρα μας με το νόμο 3251/1955.\nΜε το νόμο λαιμητόμο 4387/2016 εμπεδώνεται η Εθνική Σύνταξη, που θεσμοθετήθηκε με το νόμο 3863/2010 (των Λοβέρδου – Κουτρουμάνη). Η Εθνική Σύνταξη αποτέλεσε τον «πρώτο πυλώνα» ενός τριφασικού συστήματος ασφάλισης, όπως την εκφράζει η κατεξοχήν πολιτική του κεφαλαίου με προσέγγιση της Σχολής του Σικάγου του Μίλτον Φρήντμαν και εφαρμόστηκε για πρώτη φορά στη Χιλή του Πινοσέτ. Οι ανατροπές του νόμου Κατρούγκαλου είναι το πεσκέσι της συγκυβέρνησης ΣΥΡΙΖΑ-ΑΝΕΛ στις ιδιωτικές ασφαλιστικές εταιρίες, οι οποίες απ’ το Νοέμβρη του 2015 –τότε δηλαδή που δημοσιοποιήθηκε το πόρισμα των «σοφών» της «συγκυβερνώσας Αριστεράς» – έδιναν οδηγίες στα στελέχη τους πως είναι ευκαιρία για αυτές η ασφαλιστική μεταρρύθμιση και η καθιέρωση της εθνικής σύνταξης.\nΑυτές οι δραματικές ανατροπές δεν μπορούν να συγκαλυφτούν απ’ τα προκλητικά πανηγύρια της Κυβέρνησης. Ούτε μπορούν να κρύψουν ότι οι απανωτοί αντιλαϊκοί νόμοι και τα μνημόνια διαρκείας, όπως ο μόνιμος μηχανισμός παραγωγής σκληρών μέτρων – «αυτόματος κόφτης» – είναι τα αναγκαία προαπαιτούμενα για την όποια ρύθμιση του χρέους και ανάκαμψη, όπου κερδισμένη θα είναι η πλουτοκρατία, και χαμένοι για μια φορά ακόμη οι συνταξιούχοι, οι εργαζόμενοι, ο λαός.\nΗ κριτική της αξιωματικής αντιπολίτευσης –όπως και εκείνων των κομμάτων που συνυπέγραψαν τον περασμένο Αύγουστο τα δημοσιονομικά μέτρα, αθροίζοντας συνολικά 222 βουλευτές, δεν τους απαλάσσει απ’ τις ευθύνες της ακολουθούμενης σήμερα αντιλαϊκής πολιτικής. Αντίθετα καταδεικνύει τη συμφωνία τους με τη στρατηγική της ντόπιας και ξένης πλουτοκτρατίας και της Ευρωπαϊκής Ένωσης από την οποία απορρέουν οι αντιλαϊκοί νόμοι και μηχανισμοί.\nΟ πρωθυπουργός Αλέξης Τσίπρας επιχείρησε να αντικρούσει τις κατηγορίες της αντιπολίτευσης με το επιχείρημα “Μπορείτε να μας κατηγορήσετε για αυταπάτες όχι ότι δεν τηρήσαμε την εντολή και είπαμε ψέμματα”. Όμως αυταπάτες στο λαό καλλιέργησαν όλες οι Κυβερνήσεις (μνημονιακές – αντιμνημονιακές) την περίοδο της κρίσης, με ανάλογα επιχειρήματα, όπως «με το φώς στο τούνελ», «με το βγήκαμε στο ξέφωτο», με το «η ελπίδα έρχεται», «η Ευρώπη άλλαξε». Την ίδια ώρα όμως ικανοποιούσαν τα συμφέροντα του κεφαλαίου, γι’ αυτό και οι κυβερνήσεις αυτές είχαν τη στήριξη απ’ τους διεθνείς και ντόπιους συμμάχους του.\nΗ συμφωνία που υπέγραψε η ελληνική Κυβέρνηση (τρίτο μνημόνιο) αποδεικνύει ότι ακόμα και αν διασφαλιστεί ενισχυμένη κοινοτική χρηματοδότηση, αυτός ο δρόμος δεν οδηγεί σε ανάκτηση των λαϊκών απωλειών, αλλά σε κλιμάκωση της αντιλαϊκής επίθεσης.\nΑπό την Κυβέρνηση ΣΥΡΙΖΑ-ΑΝΕΛ δόθηκαν τα διαπιστευτήρια σε όλα εκείνα τα κέντρα , ντόπια και ξένα, που διαμορφώνουν και ελέγχουν την πολιτική και οικονομική ζωή της χώρας μας και όχι μόνο Ε.Ε ,ΟΟΣΑ, ΔΝΤ,ΕΤ κλπ. Άλλους την μια μέρα τους επαινούν ή τους λοιδωρούν. Την άλλη τα αντιστρέφουν και οι χθεσινές εχθρότητες γίνονται σημερινές συμμαχίες. Συμβαίνει δηλαδή αυτό που λέει ο λαός μας: “Όπου φυσάει ο άνεμο”.\nΌλες οι Κυβερνήσεις αυτό το διάστημα μας τσάκισαν τα δικαιώματα που τα πληρώσαμε με το αίμα και την δουλειά μιας ζωής. Τα κόμματα αυτά πλήρωσαν για τις πολιτικές και την ίδια στιγμή το σύστημα ανέσυρε τις εφεδρείες του. Την συγκυβέρνηση ΣΥΡΙΖΑ-ΑΝΕΛ που μας δίνει την χαριστική βολή αφού ήρθε στην κυβερνητική εξουσία με την υπόσχεση ότι θα τα αλλάξει όλα…\nΑντί γι’αυτό μας φόρτωσε ένα τρίτο μνημόνιο, και τους εφαρμοστικούς του Νόμους, πιο επαχθείς και καταστροφικούς αφού έρχονται να εφαρμοσθούν πάνω στα προηγούμενα μνημόνια σωρευτικά. Η Κυβέρνηση ΣΥΡΙΖΑ –ΑΝΕΛ εξυπηρετεί το σύστημα της πλουτοκρατίας ντόπιας και ξένης όσο κανείς άλλος. Θα χρειαζόταν πολλές σελίδες για να περιγράψουμε τον σφαγιασμό που έχει γίνει σε ότι με αίμα και θυσίες όλα τα προηγούμενα χρόνια κατακτήσαμε και το πληρώσαμε με την δουλειά και τον αγώνα μιας ζωής.\nΕπιγραμματικά αναφέρουμε ορισμένα ζητήματα.\n• Οι περικοπές σε κύριες και επικουρικές συντάξεις και δώρα δεν έχουν τελειωμό. Μετά τις τελευταίες περικοπές οι συντάξιμες αποδοχές έχουν μειωθεί , πάνω από 45% οι κύριες και 65% οι επικουρικές, οι οποίες θα καταλήξουν σε επιδόματα πρόνοιας.\nΑναμέται ακόμα η εφαρμογή του «αυτόματου κόφτη», η «ρήτρα μηδενικού ελλείμματος» για τις επικουρικές και η δημιουργία της «ΚΑΒΑΣ» και το ποιος θα έχει τα κλειδιά από αυτή για να κάνει την «αρπαχτή». Γνωρίζουμε πολύ καλά πως χειρίστηκαν οι κυβερνήσεις όλες τα αποθεματικά των ασφαλιστικών Ταμείων από το 1950 και σήμερα κάνουν πως δεν γνωρίζουν τίποτε, με το «ό γέγονε, γέγονε».\nΑδυνατούμε να ανταποκριθούμε στην άμεση και έμμεση αύξηση της φορολογίας κατεβάζοντας ακόμη πιο χαμηλά το αφορολόγητο.\n• Οι εμπορευματικές αλλαγές στην υγεία κορυφώθηκαν με τον ΕΟΠΥΥ της κυβέρνησης του ΠΑΣΟΚ και το ΠΕΔΥ της συγκυβέρνησης ΝΔ-ΠΑΣΟΚ. Τα παλιά πολυιατρεία του ΙΚΑ, που αποτελούσαν –παρά τις μόνιμες ελλείψεις τους- απάγγειο για τους αρρώστους, είναι πιά άδεια από γιατρούς και προσωπικό. Τα δημόσια νοσοκομεία, που τους επιβλήθηκε η λειτουργία με επιχειρηματική λογική, έχουν γονατίσει, εξ αιτίας των ελλείψεων και της διάλυσης και αυτής της υποτυπώδους δημόσιας Πρωτοβάθμιας Φροντίδας Υγείας (ΠΦΥ). Η επιχειρηματική και φαρμακευτική δραστηριότητα στο χώρο της υγείας, παρά την κρίση, έχουν θετικά πρόσημα.\nΤο αποτέλεσμα είναι τα άγρια χαράτσια που πληρώνουν οι ασθενείς στην ώρα της ανάγκης. Το μέσο ετήσιο χαράτσι για ιατροφαρμακευτική περίθαλψη έχει φτάσει στα 1269 ευρώ για κάθε νοικοκυριό, όπως αποκάλυψε «Ο συνταξιούχος του ΟΑΕΕ» στο φύλλο του Απρίλη. Χρειάζονται δηλαδή τρείς συντάξεις Κατώτερων Ορίων του ΟΑΕΕ.\nΤώρα ο ΣΥΡΙΖΑ, που κάποτε ήταν –φραστικά βέβαια- καταπέλτης για τις πολιτικές του κεφαλαίου στο χώρο της υγείας, υπόσχεται την πιλοτική εφαρμογή της ΠΦΥ σε τέσσερις περιοχές της χώρας –ανάμεσα σε αυτές είναι και η Πάτρα- των ιατρείων της γειτονιάς. Είναι μια υπόσχεση αγνώστου περιεχομένου. Και το σπουδαιότερο: Οι «πιλότοι» είναι η συγκάλυψης της άρνησης για τη δημιουργία ενός ενιαίου δημόσιου πρωτοβάθμιου συστήματος υγείας με δωρεάν υπηρεσίες υγείας, αφού, όπως αναγνωρίζει η ίδια η ηγεσία του υπουργείου Υγείας, χρειάζονται 12.000-15.000 προσλήψεις.\nΤην υποκρισία αυτή συναγωνίζεται και η αξιωματική αντιπολίτευση που με το νέο πρόγραμμά της υπόσχεται προτεραιότητα στις υπηρεσίες υγείας σε όσους είναι πάνω από 65 χρονών καθώς και την «κατ’ οίκον διανομή των φαρμάκων υψηλού κόστους». Αυτή η «κατ’ οίκον προσφορά», όσο κι αν ηχεί ευχάριστα, δεν είναι τίποτε άλλο από υιοθέτηση της πρότασης των μεγαλύτερων πολυεθνικών των φαρμάκων, που έχουν το μονοπώλιο σε αυτά τα φάρμακα αποκομίζοντας δισ. ευρώ και δολλάρια κέρδη, και απ’ τα οποία μπορούν να διαθέσουν και κάποια ποσά για «κούριερ» στη μεταφορά των φαρμάκων τους.\nΚέρδος και υγεία είναι ασύμβατα μεγέθη. Η υγεία είναι κοινωνικό αγαθό και δεν μπορεί να εμπίπτει στους κανόνες της λεγόμενης αγοράς. Πρέπει να είναι αποκλειστική υποχρέωση του κράτους και να παρέχεται δωρεάν. Οι συνταξιούχοι και οι εργαζόμενοι πρέπει να υπερασπιστούν την λειτουργία των μονάδων υγείας και πρώτα απ’όλα τα Δημόσια Νοσοκομεία. Η συμμετοχή του κράτους για ασφαλισμένους μετά την 1/1/93 είναι 10% από 42% παλαιότερα, και για τον κλάδο υγείας 3,80% επί της κατηγορίας που κατέβαλλε ο ασφαλισμένος. Και να πούμε εδώ ότι οι συνταξιούχοι καταβάλλουν 6% από την κύρια σύνταξη και 6% από την επικουρική, χωρίς να πηγαίνουν στον ΕΟΠΥΥ που είναι ο προορισμός.\nΜάλιστα η ΝΔ υπόσχεται να προσελκύσει –μέσα σε τούτη τη μνημονιακή κόλαση για όλα τα λαϊκά στρώματα- συνταξιούχους από τις άλλες χώρες της ΕΕ για την αγορά κατοικίας, να «γίνουν φορολογικοί κάτοικοι της Ελλάδας» για να ενισχυθεί ο τουρισμός και να αυξηθούν τα φορολογικά έσοδα. Συνδυάστε τώρα την επιμονή των δανειστών για τους πλειστηριασμούς της πρώτης κατοικίας και θα καταλάβετε πως θα γίνει η προσέλκυση των συνταξιούχων απ΄τις χώρες της ΕΕ: Η απόκτηση της κατοικίας θα είναι προσφορά στο πακέτο των ιδιωτικών εταιριών στα ασφαλιστικά προγράμματα.\nΕξάλλου το διαμήνυσαν οι ίδιες οι ασφαλιστικές εταιρίες σε ένα συνέδριο στις 30.3.2016. Σχεδιάζουν, τονίστηκε, πανευρωπαϊκό συνταξιοδοτικό προϊόν για να καλυφθεί η ανάγκη συμπληρωματικής ασφάλισης των εργαζόμενων καθώς οι μεταρρυθμίσεις σε όλες τις χώρες της Ευρώπης οδηγούν τις συντάξεις σε χαμηλότερα επίπεδα.\nΕίναι τα σχέδια του λεγόμενου «τρίτου πυλώνα» ενός τριφασικού συστήματος ασφάλισης. Αυτό το τριφασικό σύστημα -με «πρώτο πυλώνα» την εθνική σύνταξη, «δεύτερο πυλώνα» τα επαγγελματικά ταμεία και «τρίτο πυλώνα» την ιδιωτική ασφάλιση- θωρακίστηκε με την επικύρωση της Οδηγίας της ΕΕ «Φερεγγυότητα ΙΙ», που αφορά όλα τα είδη της ασφάλισης, μεταξύ των οποίων η υγεία και οι συντάξεις. Η επικύρωση της Οδηγίας ψηφίστηκε στις 29.1.2016 από το ΣΥΡΙΖΑ, ΑΝΕΛ, ΝΔ, ΠΑΣΟΚ, Ποτάμι και Ένωση Κεντρώων. Μάλιστα τρείς μέρες πρίν (26.1.2016) ο πρωθυπουργός Αλ. Τσίπρας δήλωνε υποκριτικά απ’ το βήμα της Βουλής: «Δεν πιστεύουμε ότι η λύση είναι ο πυλώνας της ιδιωτικής ασφάλισης. Είναι η λογική που λέει ότι αυτοί που θα επιβιώσουν, θα είναι αυτοί που έχουν την οικονομική δυνατότητα. Αυτοί που δεν έχουν την οικονομική δυνατότητα, είτε επειδή είναι άνεργοι είτε επειδή είναι επισφαλώς εργαζόμενοι, δε θα έχουν μια προοπτική στα γηρατειά τους, στοιχειώδους κοινωνικής προστασίας».\nΚι ήρθε ο νέος Πρόεδρος της Νέας Δημοκρατίας στις 24.3.2016 στη συνάντησή του με την Ένωση Ασφαλιστικών Εταιριών Ελλάδας να δηλώσει: «Οι θέσεις της Νέας Δημοκρατίας για την ασφαλιστική αγορά είναι ξεκάθαρες. Η ιδιωτική ασφάλιση μπορεί να αποτελέσει τρίτο πυλώνα στο ασφαλιστικό».\nΙδού λοιπόν οι εναλασσόμενοι ρόλοι στην κοινή στρατηγική της ΕΕ: Του ενός με υποκρισία και του άλλου με κυνικότητα.\n• Ιδιαίτερα ζοφερή είναι η κατάσταση για τα νέα παιδιά (εγγόνια) μας που δεν έχουν δουλειά, ασφάλιση, προστασία υγείας , δεν μπορούν να κάνουν οικογένειες. Έκλεισαν και κλείνουν εκατοντάδες σχολεία και λιγοστεύουν τις ώρες διδασκαλίας για να κάνουν περικοπές στο πιο ευαίσθητο τμήμα της κοινωνίας που είναι η εκπαίδευση.\n• Συνεχίζεται το χαράτσι του ΕΝΦΙΑ που θα καταργείτο άμεσα όπως έλεγαν.\n• Έχουν πετσοκόψει τις συντάξεις από την δεκαπενταετία για κατώτερη σύνταξη πηγαίνοντας στην εικοσαετία, ασήκωτο πλήγμα.\n• Απειλούν εφαρμογή στον ΟΑΕΕ, μειώνοντας τις συντάξεις του πρώην ΤΕΒΕ (180.000 συντάξεις) κατά 220 ευρώ επικαλούμενοι «δικαιοσύνη και ισότητα» με τα δύο άλλα Ταμεία που ενοποίησαν ΤΣΑ και ΤΑΕ, ξεκινώντας από άλλη αφετηρία και εισφορές. Επίσης στον ΟΑΕΕ αφήνουν χωρίς σύνταξη με υπογραφές τους , συναδέλφους που έβγαλαν κάποια σύνταξη και επειδή χρωστάνε πάνω από (20.000) και δεν ανταποκρίθηκαν να πληρώσουν την διαφορά εντός δύο μηνών , παρά την διαφωνία του Δ.Σ του ΟΑΕΕ.\n• Έχουμε σταδιακή περικοπή του ΕΚΑΣ με περικοπές από το 2016 και ολική στο τέλος του 2019.\n• Στον προκρούστη μπαίνουν και οι συντάξεις αναπηρίας και χηρείας.\nΚατά τ’άλλα καμαρώνουν δεν θα περικοπούν οι κύριες συντάξεις και θυμούνται όλοι τους τις ένδεκα περικοπές που έγιναν από τους προηγούμενους και όχι τις δύο απ’αυτούς με σκυταλοδρομία…..\nΗ μνήμη αποδεικνύεται το ίδιο ασθενής, όπως στην υπόσχεση για επαναφορά της 13ης σύνταξης, που σήμερα εξαφανίστηκε μαζί με την 14η σύνταξη που πληρώσαμε, ενσωματώνοντας τες, όπως λένε, στις δώδεκα συντάξεις το χρόνο.\nΜε δυο λόγια, τα παραμύθια γίνονται όλο και πιο χονδρά, με κοινό παρανομαστή την έκκληση στον λαό να κάτσει στην γωνιά,να λουστεί την αντιλαϊκή επίθεση και να προσμένει τις καλύτερες μέρες που του υπόσχονται, επικαλούμενοι και την «σιωπηρή πλειοψηφία» καθώς δεν συμμετέχει μαζικά στους αγώνες. Είναι όλοι με το μέρος τους και τις ενέργειές τους ; Μόνο που υπάρχει πια μπόλικη πείρα για να μην τσιμπούν ο λαός και η νεολαία στους παραμυθάδες.\nΌλα αυτά τα χρόνια όλες οι Κυβερνήσεις ακολουθούν τον ίδιο δρόμο, τα ίδια εκβιαστικά διλήμματα, την φοβία απέναντι στους συνταξιούχους, στους εργαζόμενους και τον λαό προκειμένου να υλοποιήσουν τις πιο βάρβαρες πολιτικές της Ε.Ε και της πλουτοκρατίας, σπέρνοντας κοινοβουλευτικές αυταπάτες. Αποδείχθηκε περίτρανα ότι όλα τα κόμματα που έχουν ταχθεί να υπηρετήσουν την Ε.Ε και τους επιχειρηματικούς ομίλους ανεξάρτητα προσώπων, διακηρύξεων και πολιτικού προσήμου καταλήγουν στα ίδια αντιλαϊκά αποτελέσματα.\nΟι συντάξεις των απομάχων της δουλειάς, τα μεροκάματα των εργαζομένων και το μερτικό των αυτοαπασχολούμενων, έχουν αποβεί το καλύτερο έσοδο για τις Κυβερνήσεις διαχείρισης της υπάρχουσας κατάστασης. Όταν χρειαστούν λεφτά για τα χρέη με τα οποία εξυπηρετούν τους κυρίαρχους που υπηρετούν «βγάζουν και μια λωρίδα» από το τομάρι των υποζυγίων, όπως κατάντησαν με τις πολιτικές τους τα λαϊκά στρώματα.\nΑυτά τα μέτρα έρχονται από πολύ μακριά με στρατηγικό στόχο την μεγαλύτερη απαλλαγή του κράτους και των εργοδοτών από τις υποχρεώσεις τους , ρίχνοντας τα βάρη στους συνταξιούχους , τους εργαζόμενους και το λαό. Όλοι θυμόμαστε ότι αυτά τα μέτρα έγινε προσπάθεια να περάσουν με Υπουργό Εργασίας τον Τ. Γιαννίτση, που θα μας έχουν φέρει από τότε στα χειρότερα από σήμερα. Μάλιστα τον Τ. Γιανίτση τον κάλεσε το Ποτάμι και στην αρμόδια επιτροπή της Βουλής, όπου συζητήθηκε –πρίν την ψήφισή του- ο νόμος λαιμητόμος και πρόσφερε λογιστικό άλλοθι στη συγκυβέρνηση ΣΥΡΙΖΑ-ΑΝΕΛ για τις προαποφασισμένες ανατροπές, λέγοντας: «Πάνω από 80% του χρέους που δημιουργήθηκε μεταξύ 2000 και 2009 αντιστοιχούσε στα ελλείμματα του ασφαλιστικού συστήματος. Αυτό το ποσοστό είναι 400% για τη σχέση ελλειμμάτων ασφαλιστικού και αύξησης χρέους από το 2010 μέχρι το 2015».Γι’αυτό του κάνανε πρόσκληση στην Βουλή.\nΚάθε αντιασφαλιστικός νόμος ενδυνάμωνε τους προηγούμενους χωρίς να τους καταργήσει. Το διάστημα που περνάμε χαρακτηρίζεται από την ένταση της οικονομικής κρίσης . Η ζωή της λαϊκής οικογένειας χειροτέρευσε δραματικά και κυριολεκτικά τσακίστηκε. Η προβλεψή μας ότι τα αντισυνταξιουχικά αντιλαϊκά μέτρα μας ρίχνουν στον Καιάδα έγινε δραματική πραγματικότητα.\nΜέσα σ’αυτές τις συνθήκες οι συνταξιουχικές οργανώσεις με βάση τις αποφάσεις της ΣΕΑ (Συντονιστική Επιτροπή Αγώνα) των οκτώ Πανελληνίων Συνταξιουχικών Οργανώσεων, έδωσαν την μάχη του αγώνα, όλο το προηγούμενο και θα το πράξουν και στην συνέχεια, σταθερά και ανελλειπώς , αυτοτελώς και σε συνεργασία με το αγωνιστικό κίνημα της κοινωνίας , για την απόκρουση και την ανατροπή των αντιλαϊκών πολιτικών. Η οργάνωση αυτή της πάλης πανελλαδικά , κάτω από τις αποφάσεις της ΣΕΑ αξιοποίησε όλες τις μορφές πάλης, γενικές συνελεύσεις, συγκεντρώσεις, καταλήψεις,παραστάσεις σε Υπουργεία, Περιφέρειες, νοσοκομεία, ασφαλιστικά υποκαταστήματα, εφορίες, εξορμήσεις σε ΚΑΠΗ και Τράπεζες, ενημερώσεις κ.λ.π.\nΘετική απήχηση είχαν όχι μόνο για τους συνταξιούχους αλλά και στο αγωνιστικό κίνημα οι μεγαλειώδεις πανελλαδικές μας συγκεντρώσεις και πορείες σε διάφορα Υπουργεία αλλά και στο μέγαρο Μαξίμου, χωρίς να γίνει συνάντηση με τον κ.Πρωθυπουργό, που και τις δυο φορές μας υποσχέθηκαν ότι θα μας καλέσουν αυτοί.\nΑυτή η θετική δράση είναι παρακαταθήκη για το συνταξιουχικό κίνημα και αποτελεί απάντηση σε εκείνους που θέλουν να σπέρνουν την μοιρολατρεία και την απογοήτευση μέσα στους συνταξιούχους τους δύσκολους καιρούς που περνάμε. Επίσης είναι απάντηση σε όσους είναι στην λογική του δεν γίνεται τίποτα, ας σκεφτούν πόσο εύκολα θα μας είχαν φέρει στον πάτο χωρίς αυτό το κίνημα συνταξιούχων και εργαζομένων.\nΜε τον αγώνα μπορεί να κερδίσεις- ή μπορεί και να μην κερδίσεις. Αν όμως δεν κάνουμε αγώνες τότε χάνουμε σίγουρα. Την περίοδο 2011-2015 έγιναν 27.103 διαδηλώσεις, που αποτελεί παγκόσμιο ρεκόρ, όπως έγραψε η «Καθημερινή» στις 22.5.2016. Ανάμεσα αυτές τις διαδηλώσεις ήταν και οι κινητοποιήσεις των συνταξιούχων με επικεφαλής τη ΣΕΑ.\nΜ’ αυτές τις κινητοποιήσεις καθυστέρησαν τα αντιλαϊκά μέτρα. Και αν πολλαπλασιαστούν οι συντονισμένοι αγώνες, μπορούν να ακυρώσουν αυτά τα μέτρα. Δεν πρέπει να περάσει η απογοήτευση στον κόσμο που αγωνίζεται, πράγμα που επιδιώκουν οι δυνάμεις που στηρίζουν αυτές οι πολιτικές.\nΜετά τα μέτρα αυτά -και ότι η Κυβέρνηση αποφασίζει για παραπέρα- δεν έχουμε τίποτε άλλο να χάσουμε: Μας τα πήρανε όλα. Τόσο για εμάς και τις νέες γενιές δεν υπάρχει δρόμος για πίσω. Μπροστά μας βρίσκεται η πείνα, η φτώχεια η εξαθλίωση, η ανεργία, η ανασφάλιστη, χωρίς δικαιώματα εργασία για τα παιδιά μας και τα εγγόνια μας.\nΜπροστά σε αυτή την κατάσταση και σε ότι θα ακολουθήσει μια είναι η απάντηση: Να δυναμώσουμε την δράση μας και τους αγώνες μας για την ανασύνταξη του συνταξιουχικού κινήματος με βάση τις απαιτήσεις του σήμερα.\nΔιαφορετική θα ήταν η κατάσταση αν η μεγάλη μάζα των συνταξιούχων ήταν οργανωμένοι στα Σωματεία και συμμετείχαν στον αγώνα.\nΤο γνωρίζουμε καλά από την εμπειρία χρόνων, ότι το αγωνιστικό κομμάτι της κοινωνίας όταν δεν μπορούν να το ελέγξουν προσπαθούν να το διασπάσουν. Έτσι έχουμε μια προσπάθεια που ξεκινάει από κυβερνητικούς κύκλους σε συνεργασία με υποταγμένους – παρατρεχάμενους να κάνουν «κυβερνητικό συνδικαλισμό» στους συνταξιούχους του ΟΑΕΕ. Παρουσιάστηκε ένα Πανελλαδικό μόρφωμα «Δίκτυο συνταξιούχων» αχταρμάς από όλα τα Ταμεία. Ο Διοικητής και ο Υποδιοικητής του ΟΑΕΕ ανέσυραν το Νόμο Πετραλιά του 2008 και όχι τον 3863 που εμείς παίρνουμε την βοήθεια των Ομοσπονδιών και των Σωματείων που αυτή η βοήθεια έρχεται από το 1970, και ζητάνε την εφαρμογή του Νόμου Πετραλιά και γι’αυτούς. Δηλαδή όποιος παρουσιάζεται με μια σφραγίδα γίνεται δικαιούχος χρημάτων ισάξιος των 81 Σωματείων που έχει η ΠΟΣ-ΟΑΕΕ και άλλα 18 Σωματεία η ΠΟΣΕ –ΟΑΕΕ (Έμποροι).\nΒέβαια «ουδέν κρυπτόν υπό τον ήλιον». Σ’αυτή την εξέλιξη κατεύθυνση έδωσε και η ΓΣΕΒΕΕ με τους αντιπροσώπους της στο ΔΣ του ΟΑΕΕ. Επιδιώκουν να εμφανιστούν πρώην συνδικαλιστές των ΕΒΕ που συνήργησαν να μπούν τα αποθεματικά του πρώην ΤΕΒΕ στο χρηματιστήριο – και είχαμε τα οδυνηρά αποτελέσματα. Και επειδή δεν μπορούν να εμφανιστούν στα υπάρχοντα Σωματεία που τα γνωρίζουν πολύ καλά που είναι, το επιδιώκουν με πλάγιο τρόπο και με κυβερνητική στήριξη. Γιατί γνωρίζουμε πολύ καλά ότι ορισμένοι κάνουν όπως κάνουν τα βατραχάκια την άνοιξη που στερεύουν τα νερά: Πηδούν από «γουρνούλα σε γουρνούλα». Έτσι γυρνοφέρνουν και αυτοί από κόμμα σε κόμμα και όποιο έχει νερό…..\nΗ ΠΟΣ- ΟΑΕΕ κατήγγειλε όλα αυτά με συγκέντρωση που έκανε στον ΟΑΕΕ και τους έδωσε τις κατάλληλες απαντήσεις στις 20/4/16.\nΜε το νέο νόμο η παρακράτηση για την ενίσχυση των Ομοσπονδιών και των σωματείων των συνταξιούχων ορίστηκε ενιαία για όλους τους συνταξιούχους σε 0,20 ευρώ το μήνα από τις καταβαλλόμενες κύριες συντάξεις. Μ’ αυτό τον τρόπο μειώνεται κατά 20% η δική μας χρηματοδότηση, δυσκολεύοντας την σημερινή δομή των 81 Σωματείων μας. Επειδή πρέπει να γίνουν πολλά με Υπουργικές αποφάσεις θα το παρακολουθούμε το θέμα και θα παρεμβαίνουμε και αν χρειαστεί και δυναμικά (έχουμε υλικά στο φάκελό σας).\nΜε την ψήφιση του ασφαλιστικού – φορολογικού ακούσαμε από την Κυβέρνηση να υποστηρίζει την «μεταρρύθμιση του συνταξιοδοτικού συστήματος, όντως ώστε να καταστεί δίκαιο, δημοσιονομικά βιώσιμο και αποτελεσματικό στην κατεύθυνση αποφυγής της φτώχειας της τρίτης ηλικίας».\nΟι φράσεις αυτές έχουν ακουστεί πολλές φορές στο παρελθόν και έχουμε ζήσει στο πετσί μας την εφαρμογή των μέτρων από όλες τις μέχρι τώρα Κυβερνήσεις. Όλα τα μέτρα που δρομολογήθηκαν είχαν ορίζοντα τακτοποίησης όπως λέγανε 40-50 χρόνια, όμως η άλλη παρέμβαση δεν αργούσε πάνω από δυο – τρία χρόνια.\nΕπομένως όταν ακούμε ακριβώς τους ίδιους όρους για το σύστημα της κοινωνικής ασφάλισης (Μεταρρύθμιση- εκσυγχρονισμός, δημοσιονομικά βιώσιμο ,δίκαιο κλπ). Πρέπει να φέρνουμε στο νού τι ακολούθησε μετά από κάθε παρόμοια εξαγγελία που έκαναν οι προηγούμενες κυβερνήσεις και συγκυβερνήσεις. Πρέπει δηλαδή να σκεφτόμαστε ότι το σύστημα είναι αυτό που μας καταδικάζει σήμερα σε συντάξεις πείνας, σε δουλειά μέχρι τα βαθειά γεράματα, σε βάρβαρες πληρωμές για στοιχειώδεις υπηρεσίες υγείας και πάει λέγοντας και εμείς και τα παιδιά και τα εγγόνια μας.\nΗ Κυβέρνηση ξεκαθάρισε : Το κράτος θα δίνει ένα επίδομα για βασική σύνταξη, και από εκεί και πέρα τα πάντα θα τα ρυθμίζει ο νόμος της αγοράς δηλ. του ισχυρού.\nΑν πολλοί συνάδελφοι περίμεναν αλλαγές ή βελτίωση της θέσης τους και λύσεις από τα πάνω, από αλλαγές προσώπων και από τις Κυβερνήσεις ας ξανασκεφτούν αφού βλέπουν την πραγματικότητα σήμερα. Από τέτοιους «σωτήρες και λεβέντες» χορτάσαμε. Αυτή η σκληρή και βάρβαρη πραγματικότητα μπορεί να αλλάξει μόνο με τον δικό μας ανυποχώρητο και οργανωμένο αγώνα σε συμπαράταξη με όσους πλήττονται από αυτές τις πολιτικές που είναι όλος ο λαός.\nΔεν μπορούμε να ξεχάσουμε ότι την κοινωνική ασφάλιση την επιβάλλαμε με αγώνες, αίμα, νεκρούς φύλακες, εξορίες, κόντρα στο νόμο,το κεφάλαιο και τις Κυβερνήσεις. Ήταν η μεγαλύτερη κατάκτηση των εργαζομένων στον 20ο αιώνα.\nΟ αναγκαστικός νόμος 1846/51 περί κοινωνικής ασφάλισης αναφέρει την διακήρυξη των δικαιωμάτων του ανθρώπου του 1948, «ήτις διακηρύσσει ως αναφαίρετο δικαίωμα κάθε ανθρώπου την ασφάλιση του κατά των κινδύνων της ανεργίας, ασθένειας, ανικανότητας, χηρείας, γήρατος και παντός άλλου περιστατικού συνεπαγόμενου απώλειαν των μέσων συντήρησης εκ λόγω ανεξαρτήτων της θελήσεως του». Η μετάφρασή του απ’ την καθαρεύουσα στη δημοτική είναι: “Κάντε αβέρτα περικοπές”. Δεν πρέπει να επιτρέψουμε να κρύβονται αυτές οι αλήθειες και να περνούν οι αυταπάτες, για να αποδεχθούμε την σημερινή βαρβαρότητα.\nΚανένας εφησυχασμός , καμμιά επανάπαυση και αναμονή. Η ανατροπή αυτών των πολιτικών είναι ο ΜΟΝΟΔΡΟΜΟΣ ΤΟΥ ΛΑΟΥ και δεν πρέπει να περιμένουμε, ότι η εναλλαγή Κυβερνήσεων, θα φέρει και αλλαγή πολιτικών, χωρίς ρωμαλέο κίνημα αντίστασης. Όσοι είναι στις ράγες του ΕΥΡΩΜΟΝΟΔΡΟΜΟΥ αυτές τις πολιτικές τις έχουν ευαγγέλιο και θα επιχειρούν να τις εφαρμόσουν.\nΟΙ ΝΟΜΟΙ ΤΟΥΣ ΝΑ ΜΕΙΝΟΥΝ ΣΤΑ ΧΑΡΤΙΑ ΚΑΙ ΝΑ ΜΗΝ ΑΦΗΣΟΥΜΕ ΝΑ ΜΠΟΡΕΣΟΥΝ ΝΑ ΤΟΥΣ ΕΦΑΡΜΟΣΟΥΝ.\nΔεν φτάνει η οργή και η αγανάκτηση, δεν αρκεί ο θυμός και τα ξεσπάσματα αν αυτά δεν εκφράζονται με μαζική οργανωμένη πάλη, με στόχο την ανατροπή της εξουσίας του κεφαλαίου. Να μην επιτρέψουμε την απογοήτευση……\nΧωρίς προσωπική συμμετοχή, χωρίς ανάληψη προσωπικής ευθύνης από τον καθένα χωριστά και όλους μαζί, δεν μπορεί να βγεί πέρα αυτός ο αγώνας. Απαιτείται ενότητα, χωρίς ψευδαισθήσεις και αυταπάτες, που χρόνια καλλιέργησαν οι δυνάμεις του συμβιβασμού και της υποταγής μέσα στο συνδικαλιστικό κίνημα και την κοινωνία.\nΕίμαστε σε επιφυλακή για τα νέα μέτρα στο εργασιακό που μεθοδεύουν κατάργηση 13ου και 14ου μισθού,περιορισμό και κατάργηση συνδικαλιστικών ελευθεριών που κατακτήθηκαν με αίμα και αγώνα.\nΤα παιδιά μας και τα εγγόνια μας τα ετοιμάζουν για πλήρη ΔΟΥΛΕΙΑ.\nΝα αποφασίσουμε να μην μείνουμε, παθητικοί θεατές, θολωμένοι και φοβισμένοι, χαμηλώνοντας ακόμη περισσότερο τις προσδοκίες μας. Η όποια αναθεώρηση του προηγούμενου προγράμματος π.χ τα χαμηλότερα πρωτογενή πλεονάσματα, δεν θα γίνει για να ανακουφιστεί πραγματικά ο λαός, να αυξηθούν οι συντάξεις, οι μισθοί, οι κοινωνικές παροχές, αλλά για να εξοικονομηθούν κρατικοί πόροι που θα στηρίξουν το κεφάλαιο , τις επενδύσεις και την κερδοφορία του καθώς και τους δανειστές τοκογλύφους.\nΟύτε ξεχνάμε το τι έλεγε ο κ.Πρωθυπουργός σε συγκέντρωση συνταξιούχων στις 20/5/13 στο Γκάζι «στέκομαι με σεβασμό απέναντι στην γενιά σας» τονίζοντας «η Χώρα μας τα τελευταία τρία χρόνια πήρε δάνεια 201 δις ευρώ από την τρόϊκα. Το 85% από αυτά τα χρήματα πήγε στους δανειστές και στις τράπεζες συνέχεια».\nΚατά τα άλλα τρομοκρατούν και εκβιάζουν τον κόσμο ότι με τις δόσεις πληρώνουμε μισθούς και συντάξεις. Όλες οι δόσεις – σε συντριπτικό ποσοστό- πάνε στην αποπληρωμή του χρέους».Τα ίδια επικαλούνται και αυτοί σήμερα!\nΗ αλήθεια δεν κρύβεται. Κάποια στιγμή λέγεται……\nΟι μισθωτοί, οι άνεργοι, οι αυτοαπασχολούμενοι, οι φτωχοί αγρότες, οι συνταξιούχοι θα συνεχίσουν να πληρώνουν το «μάρμαρο» της όποιας ανάκαμψης και τους τοκογλύφους με συνέχιση της λιτότητας με συγκεκριμένη στόχευση τους συνταξιούχους και τους εργαζόμενους και όχι την πλουτοκρατία.\nΔεν πρέπει να χάνεται το κύριο που είναι : Ποιος είναι ο βασικός χαρακτήρας της Κυβέρνησης; Ότι δηλαδή ήρθε για να διευκολύνει να πάρει όλα εκείνα τα μέτρα που χρειάζονται για την καπιταλιστική ανάπτυξη την κερδοφορία των μονοπωλίων και την χειραγώγηση των εργαζομένων που δεν μπόρεσαν να πάρουν οι προηγούμενοι.\nΧρειάζεται επομένως να δυναμώσει ακόμα περισσότερο μέσα στους εργαζόμενους, τους συνταξιούχους , το λαϊκό κίνημα , η γραμμή της αντεπίθεσης και της ρήξης σε αντίθεση με τον καπιταλιστικό δρόμο ανάπτυξης, της Ε.Ε και την πολιτική που στηρίζει αυτόν τον δρόμο με την ενσωμάτωση και την παθητική αναμονή, για έναν άλλο δρόμο ανάπτυξης, για το λαό.\nΔεν ξεχνάμε τα μεγάλα λόγια για την είσοδό μας στην ΕΟΚ και τώρα Ε.Ε. Για τα «χρυσά κουτάλια» που έγιναν σισίτια στους δρόμους. «Για τα αγροτικά προϊόντα, που θα κατακτούσαν τις ευρωπαϊκές αγορές» ενώ στην πραγματικότητα εξαφανίστηκαν από τα ράφια και αντικαταστάθηκαν από εισαγόμενα. Μήπως ξεχνάμε τα μεγάλα λόγια για ανάπτυξη και δουλειές που σημαίνουν κέρδη για την πλουτοκρατία και κλειστά μαγαζιά και εργοστάσια επειδή ενισχύθηκε η δυνατότητα του κεφαλαίου να κινείται από κλάδο σε κλάδο και από χώρα σε χώρα για μεγαλύτερα κέρδη.\nΜήπως για την «διαρκή ειρήνη» της Ε.Ε, που σημαίνει πολέμους και κάθε λογής επεμβάσεις, όπως στο τρίγωνο, Λιβύη, «Αραβική Άνοιξη» Συρία, Ουκρανία κλπ; Μήπως δεν αποδείχτηκε ότι η Ε.Ε δεν είναι κάτι το ουδέτερο, όπως μας λένε αλλά στήριγμα των μονοπωλίων και του κεφαλαίου, για να αρπάξουν ότι κέρδισαν οι λαοί αγωνιζόμενοι;\nΌλα αυτά βέβαια δεν είναι μόνο για την ιστορία. Έχουν καθοριστική θέση στο σήμερα και στο αύριο. Είναι το καταστάλαγμα της εμπειρίας μας για το υπόλοιπο της ζωής μας και της ζωής των επόμενων γενεών (παιδιών μας – εγγονών μας).\nΓι’αυτό πρέπει να δώσουμε από κοινού την μάχη με τα παιδιά μας, τα εγγόνια μας, αποφασιστικά να αποκρουστούν τα ψευδεπίγραφα συνθήματα της εθνικής ομοψυχίας και περηφάνιας. Πατριωτισμός για εμάς είναι το δίκιο του λαού -και όχι τα συμφέροντα της πλουτοκρατίας. Κριτήριο για εμάς είναι η κάλυψη των συγχρόνων λαϊκών αναγκών -και όχι η κερδοφορία των μονοπωλιακών επιχειρήσεων.\nΟι συνταξιούχοι και ο λαός δεν έχουν κανένα συμφέρον να στηρίξουν την κυβερνητική πολιτική για τα νέα «μνημόνια». Χωρίς διεκδικητική πίεση, δεν υπάρχει προοπτική , δεν υπάρχει ελπίδα. Συνεχίζουμε τον δρόμο του αγώνα σταθερά, τίποτε δεν χαρίστηκε, κατακτήθηκε. Από την ΣΕΑ έχουμε καθαρό στους πάντες ότι δεν πρόκειται να νομιμοποιήσουμε στην συνείδησή μας παλαιά και νέα μέτρα. Δεν πρόκειται να ζήσουμε με ψίχουλα που μας πετούν οι κυβερνήσεις την στιγμή που μας παίρνουν το καρβέλι. Θα διεκδικήσουμε μέχρι τέλους αυτά που μας ανήκουν. Είναι πληρωμένα από εμάς.\nΚαθήκον όλων μας είναι να ενημερώσουμε τους συναδέλφους για το τι μας περιμένει και να οργανώσουμε την αντίστασή μας μαζί με όλους όσους πλήττονται από αυτές τις πολιτικές. Μαζί με όλο το αγωνιστικό τμήμα της κοινωνίας, ώστε να μην περάσουν αυτές οι πολιτικές, να μην νομιμοποιηθούν στην συνείδηση κανενός και να μην μας ….θαυμάζουν για την καρτερικότητα και υπομονή μας!\nΠρέπει το κάθε Σωματείο των συν/χων να γίνει επιτελείο αμφίδρομης ενημέρωσης και «γρήγορων» αποφάσεων που οι καιροί απαιτούν, καθώς μπορεί να βρεθούμε ακόμα και μπροστά στη στάση πληρωμών συντάξεων, με την ενεργοποίηση του «κόφτη». Να οργανώσουμε την ΣΕΑ σε κάθε πόλη σε κάθε Νομό.\nΠρέπει να έχουμε συμμετοχή στην δράση των λαϊκών επιτροπών αγώνα που δημιουργούνται από κοινού με άλλα λαϊκά στρώματα στις πόλεις και στις γειτονιές. Να ενταθεί η προσπάθειά μας, όλα τα Σωματεία στις περιοχές τους να οργανώσουν παρεμβάσεις στα νοσοκομεία, μαζί με άλλες αγωνιστικές δυνάμεις, να απαιτήσουν να σταματήσουν οι πληρωμές, τα χαράτσια, να προσληφθεί νοσηλευτικό και ιατρικό προσωπικό.\nΔεν μπορεί να καταγράφουμε μοιρολατρικά την κατάσταση. Ποτέ κανένας δεν κέρδισε τίποτε με την υποταγή, τον εφησυχασμό και την μοιρολατρεία.\nΝα βγούμε ξανά και ξανά στους δρόμους του ΑΓΩΝΑ.\nΗ ΣΕΑ σας καλεί σε Πανελλαδικές κινητοποιήσεις εως τις αρχές Ιούλη. Έχετε στο φάκελο την ανακοίνωση και οι συσκέψεις που γίνονται, έχουν αυτή την κατεύθυνση.\nΗ προπαγάνδα της αναποτελεσματικότητας του αγώνα, αποτελεί ένα όπλο καταβαράθρωσης της συνείδησης του λαού που «πατά» αντικειμενικά στην ψυχολογία της απογοήτευσης, στον κλονισμό των πεποιθήσεων. Χρησιμοποιείται να καλλιεργήσει τον συμβιβασμό, την υποταγή και την άρνηση της πάλης. Είναι μέθοδος να τσακίσουν την αξία του αγώνα γιατί αυτόν ακριβώς φοβούνται.\nΠρέπει να πείσουμε τους συναδέλφους μας να συμμετέχουν, γιατί δεν βγαίνει τίποτα μόνο με την δυσαρέσκεια και την αγανάκτηση. Αυτή πρέπει να τη μετατρέψουμε σε οργάνωση και ΑΓΩΝΑ. Κανένας αγώνας δεν πήγε και δεν θα πάει χαμένος, χαμένος αγώνας είναι αυτός που δεν γίνεται.\nΥπεύθυνοι για τα ελλείμματα των ασφαλιστικών Ταμείων είναι, οι διαχειριστές, οι εγγυητές, οι Κυβερνήσεις . Το κράτος έχει συνέχεια για όλα τ’ άλλα εκτός απ’ τις συντάξεις. Με το Ν.3863 /10 αποποιούνται την ευθύνη του κράτους για τις συντάξεις και γίνονται επίδομα και δίνεται σήμερα συνέχεια με τον πρόσφατο Ν.4387/16, που καταργείται κάθε κρατική επιχορήγηση πρός τα ασφαλιστικά ταμεία.\n1) Επαναφορά των συντάξεών μας, των παροχών υγείας και γενικότερα των κοινωνικών παροχών – που μας αφαιρέθηκαν.\n2) Να δοθεί η 13η και 14η σύνταξη που δικαιούμαστε και την έχουμε πληρωμένη.\n3) Να παρθούν άμεσα μέτρα για την υγεία, με γιατρούς, νοσηλευτές και για τα φάρμακα.\n4) Αύξηση της κρατικής χρηματοδότησης στα ασφαλιστικά Ταμεία και ανακεφαλαιοποίηση τώρα, όχι μόνο στις τράπεζες.\n5) Την κατάργηση τώρα όλων των αντεργατικών, αντιασφαλιστικών και φορομπηχτικών νόμων.\n6) Καμμιά αύξηση των ορίων ηλικίας.\nΣτον Απολογισμό μας, δεν σταθήκαμε σε επι μέρους ενέργειες και θέματα που εκ της θεσεώς μας οργανώνουμε, παρακολουθούμε και συμμετέχουμε. Όπως οι επισκέψεις σε κάθε αρμόδιο για θέματα συνταξιούχων, η συμμετοχή μας στο αγωνιστικό κίνημα της κοινωνίας, με στόχο την καλύτερη αντιμετώπιση των προβλημάτων μας. Επίσης η συμμετοχή μας στο ΔΣ του ΟΑΕΕ μας δίνει την δυνατότητα να παρακολουθούμε από κοντά πως διαμορφώνεται η εξέλιξη του ασφαλιστικού, που δεν έχει θετικό χαρακτήρα για συνταξιούχους και εργαζόμενους. Με το Ν.4783/16 δρομολογείται η δημιουργία του ενιαίου φορέα ΕΦΚΑ που χρειάζεται επαγρύπνιση και παρακολούθηση για την μορφή που θα πάρει και μας αφορά όλους.\nΑπό τα καθήκοντά μας είναι η παρακολούθηση και στενή επαφή με τα Σωματεία μέλη μας για καλύτερο συντονισμό της δράσης μας.\nΣας ενημερώνουμε ότι το θέμα του κοινωνικού Τουρισμού -που μας παρακρατούνται 9 ευρώ το χρόνο περίπου 19 εκατομμύρια ευρώ σήμερα. Ο προηγούμενος Υπουργός το δρομολόγησε με απαράδεκτο τρόπο. Απαιτούμε να τελειώσει άμεσα το θέμα αυτό, το παρακολουθούμε με τα νέα δεδομένα του καινούριου Νόμου.\nΟρισμένες αποφάσεις από την δικαιοσύνη μπορεί να έχουν θετικό χαρακτήρα για τις συντάξεις μας, αλλά η γραμμή των Κυβερνήσεων είναι, ή αυτές οι αποφάσεις να μην εφαρμόζονται ή να μπαίνουν ισοδύναμα. Πρέπει ν’ανοίξουμε μέτωπο με την δικηγοριστική αντίληψη για την υπεράσπιση των συντάξεών μας. Το θέμα είναι πολιτικό.\nΔεν ξεχνάμε αυτά που έχουν στα συρτάρια τους διαχρονικά. Ότι οι συντάξεις «είναι το πιο σίγουρο και σταθερό έσοδο για την πληρωμή των τοκογλύφων». Και έχουν πέσει και υπογραφές στο μεσοπρόθεσμο: «’Οτι λείπει από την αποπληρωμή των δόσεων των τοκογλύφων, θα παρακρατείται από τις συντάξεις». Με την ενεργοποίηση του κόφτη και του στίφτη…\nΣτο ψήφισμα του Συνεδρίου θα έχουμε αναλυτικά τα αίτηματά μας.\nΑυτοκριτικά : Σε όποια θέση ευθύνης μου εμπιστευθήκατε, εσείς κρίνετε αν ανταποκρίθηκα.\nΤους κάνουμε γνωστό :\nΔεν θα νομιμοποιήσουμε στην σύνειδησή μας ποτέ τους αντιασφαλιστικούς , αντεργατικούς, αντιλαϊκούς νόμους. Με την πάλη μας θα τους καταργήσουμε.\nΕργαλεία μας η εμπειρία από τον αγώνα μιας ζωής: ΟΛΟΙ ΣΤΟΝ ΑΓΩΝΑ».